
Mielikuvituksen  lento 
ja  todellisuuden  paino 


Skeptikot  ovat  selkeästi  "huuhaata”  vastaan:  vastustamme  perättömiä  väitteitä,  tieteenä  esiin¬ 
tyviä  oppeja,  joiden  todistusaineisto  ei  täytä  tai  pyrikään  täyttämään  tieteelle  asetettavia  vaa¬ 
timuksia,  puhumattakaan  räikeästä  ihmisten  hyväuskoisuuden  hyväksikäytöstä.  Mutta  min¬ 
kä  puolesta  skeptikot  sitten  taistelevat?  Mitä  heillä  on  taijota  tilalle?  Onko  se  tieteen  auktoriteetti? 
Paljonpuhuttu  "tieteellinen  maailmankuva”? 

Itse  en  usko  Tieteeseen  isolla  T:llä,  en  myöskään  yhtenäiseen  ja  täydelliseen  "tieteelliseen  maail¬ 
mankuvaan”.  Tieteet  muodostavat  varsin  moninaisen  joukon  oppeja,  joilla  on  kohteensa  mukaan  eri¬ 
laiset  tutkimusmenetelmät  ja  oletukset  tutkittavasta  todellisuudesta.  Sikäli  kun  niillä  on  jotain  yh¬ 
teistä,  liittyy  se  jonkinlaiseen  järkiperäisyyteen,  julkisen  perusteltavuuden  ja  arvioitavuuden  mielessä. 
Nämä  kriteerit  se  jakaa  monien  muiden  ci-tieteellisten  ja  arkisempien  objektiivisuuteen  ja  totuuteen 
tähtäävien  käytäntöjen  kanssa  (kuten  asiallinen  journalismi  ja  toimiva  oikeuslaitos). 

Tiede  ei  pysty  tarjoamaan  vastauksia  elämämme  suuriin  kysymyksiin.  Se  ei  kerro  meille  lo¬ 
pullista  totuutta.  Se  ei  paljasta  meille  sitä,  minkä  Rene  Charin  runot,  Joseph  Cornellin  laa¬ 
tikot  tai  Jean-Luc  Godardin  elokuvat  näyttävät  maailmasta.  Mutta  se  on  kuitenkin  paras  ta¬ 
pa  löytää  vastauksia  sellaisiin  kysymyksiin  kuten  toimiiko  homeopatia  tai  onko  telepatiaa  olemassa. 
Tieteelle  ja  muulle  järkiperäiselle  tiedonhankinnalle  ominainen  kriittisyys  tarjoaa  myös  parhaat  eväät 
arvioitaessa  erilaisten  myyttisten  UFO-tarinoiden  luotettavuutta. 

Samalla  tavalla  kuin  en  usko  runouden  paranevan,  jos  se  rajoittuu  kertomaan  meille  tieteen  totea¬ 
mia  tosiasioita  riimitellen,  en  myöskään  usko  tieteellisen  maailmankuvan  paranevan,  jos  siihen  sekoi  ¬ 
tetaan  runoutta  ja  myyttejä.  Yhtenäistä  maailmankuvaa  ei  tule  tavoitella  sekoittamalla  tiede,  taide,  us¬ 
konto  ja  muut  maailmankuvamme  ainekset  yhdeksi  New  Age  -mössöksi,  vaan  antamalla  tieteen  vas¬ 
tata  tieteellisiin  kysymyksiin,  antamalla  taiteen  näyttää  todellisuus  uusin  silmin  riistämällä  meiltä  tu¬ 
tut  viitekehykset  (tieteelliset  mukaanlukien)  ja  antamalla  uskonnon  huolehtia  pyhyyden  kokemuksis¬ 


ta. 


Uskonnon,  tieteen  ja  taiteen  eriytyminen  on  tapahtunut  tosiasia  eikä  maailmankuvan  yhtenäi¬ 
syyttä  tavoiteta  haikailemalla  takaisin  myyttis-maagista  maailmankuvaa.  Parempi  seurustel¬ 
la  läheistensä  kuin  henkien  kanssa.  Heidän  eleissään  on  todellisuuden  paino. 


Timo  Kaitaro 

Kansanedustajien 
huuhaa-uskomukset  puntariin 

Marketta  Ollikainen 


Eduskunta  hyväksyi  pari  vuotta  sitten  lääkelain 
uudistuksen,  jossa  niin  sanotuissa  vaihtoehtote- 
rapioissa  käytetyt  rohdokset,  homeopaattiset  ja 
antroposofiset  valmisteet  nostettiin  arvoasteikos¬ 
sa  lääkkeiden  rinnalle.  Edellinen  eduskunta  puo¬ 
lestaan  myönsi  vuosikymmenen  taitteessa  valtion 
tuen  steinerkouluille.  Viime  aikoina  on  kuulunut 
äänenpainoja,  että  erilaiset  vaihtoehtoterapiat  pi¬ 
täisi  saattaa  sairausvakuutuksen  korvauksen  pii¬ 
riin,  ja  saattaapi  käydä  niin,  että  tuleva  eduskunta 
joutuu  ensi  töikseen  ottamaan  kantaa  tähän. 

Niin  steinerkoulujen  kuin  vaihtoehtoterapioi- 
denkin  taustalta  löytyy  koko  joukko  mystiikkaa  ja 
muita  henkimaailman  asioita.  On  siis  syytä  tut¬ 
kailla  myös  kansanedustajien  uskomuksia;  mil¬ 
laisiin  käsityksiin  maailmasta  he  perustavat  pää¬ 
töksensä?  Skeptikko  päätti  selvittää  asian  ja  lä¬ 
hetti  kansanedustajille  kirjeen,  jossa  heitä  pyydet¬ 
tiin  anonyymisti  ottamaan  kantaa  24  väitteeseen. 
Väitteet  oli  pyritty  valitsemaan  niin,  että  ne  mah¬ 
dollisimman  hyvin  kuvaisivat  yleisimpiä  ’  hen¬ 
kimaailman  asioihin’  liittyviä  uskomuksia,  ja  et¬ 
tä  niillä  oletettavasti  olisi  vaikutusta  kansanedus¬ 
tajien  päätöksentekoon.  Pohjana  kyselyn  laadin¬ 
nassa  käytettiin  Matti  Virtasen  sanoma-  ja  aika¬ 
kauslehtien  päätoimittajille  1988  lähettämää  ky¬ 
selyä,  jonka  tulokset  on  esitetty  Skepsiksen  jul¬ 
kaisemassa  kirjassa  Paholaisen  asianajaja  (Ursa 
1989). 

Kysely  lähetettiin  viime  vuoden  lokakuussa 
ja  vastauksia  marraskuun  loppuun  mermessä  saa¬ 
tiin  49  kappaletta.  Vastausten  vähäisyys  selitty¬ 


nee  osin  sillä,  että  kysely  osui  pahimpaan  EU-la- 
Idruuhkaan  ja  jäsenyydestä  käytyjen  maratonkes- 
kustelujen  aikoihin.  Mutta  taustalla  saattoi  olla 
myös  se,  etteivät  kansanedustajat  olleet  kovin  ha- 
nakoita  paljastamaan  omia  uskomuksiaan  varsin¬ 
kaan  nyt  kun  uudet  vaalit  ovat  edessä  ja  oma  edus¬ 
tajanpaikka  pitäisi  varmistaa. 

Analyysiin  otettiin  mukaan  48  vastausta.  Yk¬ 
si  kansanedustaja  palautti  kyselyn  täyttämättä. 
Kolme  ei  ollut  huomannut  kääntää  lomaketta  ja 
jätti  siksi  takasivulla  olleet  kahdeksan  kysymystä 
vastaamatta,  ja  kolme  muuta  oli  ollut  yhden  väit¬ 
teen  kohdalla  epätietoinen  vastatako  vai  ei.  Nämä 
vastaukset  otettiin  mukaan  niiden  väitteiden  osal¬ 
ta,  joihin  oli  vastattu. 

Kysyimme  myös  edustajien  puoluekantaa. 
Koska  eduskunnassa  on  myös  ns.  pienpuolueita, 
annoiirune  näiden  edustajille  mahdollisuuden  jät¬ 
tää  puoluekantansa  merkitsemättä,  jotta  vastaajan 
henkilöllisyys  ei  ryhmän  pienen  koon  vuoksi  oli¬ 
si  paljastunut.  Todeimäköisesti  jotkut  isompien¬ 
kin  puolueiden  edustajista  jättivät  puoluekantan¬ 
sa  kertomatta,  sillä  näitä  vastauksia  oli  ylivoimai¬ 
sesti  eniten,  14  kappaletta.  Muutjakautuivatpuo- 
luekarman  mukaan  seuraavasti  (suluissa  puolueen 
nykyinen  edustajamäärä):  sdp  9  (48),  kokoomus 
8  (40),  vasemmistoliitto  7  (19),  keskusta  6  (56), 
vihreät  4  (10). 

Kansanedustajien  karmanotot  on  luettavissa 
seuraavasta  taulukosta.  Väitteet  eivät  ole  aivan 
alkuperäisessä  muodossa,  koska  osa  oli  kääimet- 
ty  kaavamaisten  vastausten  välttämiseksi. 

samaa  ei  osaa  en 


mieltä 

sanoa 

mieltä 

1 

Ainakin  osa  ufoista  on  ulkoavaruudesta  tulleiden  olentojen 
kulkuneuvoja. 

2 

16 

29 

2 

Tähdistä  ennustaminen  on  mahdollista. 

14 

7 

27 

3 

Astrologian  avulla  saadaan  tietoa  henkilön  luonteenpiirteistä. 

18 

6 

24 

4 

Horoskoopit  eivät  ole  pelkkää  viihdettä. 

6 

2 

40 

5 

Bermudan  kolmioon  on  kadonnut  enemmän  laivoja  kuin  muualle. 

3 

32 

13 

6 

Lusikantaivuttaja  Uri  Geller  ei  ole  vain  taitava  taikuri. 

3 

4 

41 

7 

Telepaattinen,  aistien  ulkopuolinen  ajatustenlukeminen 
on  mahdollista. 

21 

9 

18 

g 

Hengen  voimalla  on  mahdollista  vaikuttaa  fyysisiin  esineisiin. 

5 

7 

36 

9 

Jotkut  ihmiset  voivat  tietää  tulevia  tapahtumia. 

24 

9 

15 

10 

Ihmisellä  on  kuolematon  sielu. 

21 

13 

13 

11 

Jotkut  ovat  voineet  elää  toisessa  ajassa  toisena  ihmisenä 
ja  muistaa  sen. 

4 

18 

26 

12 

Kuolleiden  ihmisten  henkiin  on  mahdollisuus  saada  yhteyttä. 

7 

14 

27 

13 

Kummituksia  on  olemassa. 

1 

9 

38 

14 

Taikavarpu  reagoi  vesisuonista  lähtevään  maasäteilyyn. 

20 

14 

14 

15 

Maasäteily  voi  aiheuttaa  sairauksia. 

21 

20 

7 

16 

Homeopaattisilla,  antroposofisilla  ja  muilla  vaihtoehtohoidoilla 
voidaan  parantaa  vaikeitasairauksia. 

19 

19 

10 

17 

Vaihtoehtohoidot  tulee  sisällyttää 
sairausvakuutuskorvauksen  piiriin. 

17 

10 

17 

18 

On  oikein  että  steiner-kouluja  tuetaan  valtionrahoituksella. 

28 

5 

12 

19 

Grafologi  pystyy  käsialan  perusteella  määrittelemään 
henkilön  persoonallisuuden. 

22 

12 

11 

20 

Evoluutioteoria  ei  ole  osoittanut  luomisoppia  kestämättömäksi. 

15 

13 

17 

21 

Parapsykologia  on  oikea  tiede. 

6 

24 

15 

22 

Biodynaaminen  ja  luonnonmukainen  eli  biologinen  viljely 
tarkoittavat  samaa  asiaa. 

15 

8 

22 

23 

Ihmisellä  on  aura,  joka  voidaan  nähdä  ns.  Kirlian-  kuvissa. 

9 

19 

17 

24 

Jumala  on  olemassa. 

27 

11 

7 

Kyselyyn  osallistuneiden  kansanedustajien  mielipiteiden  jakaumat.  (Havaintoja  puuttuu  väitteistä  1 
ja  10  1  kpl,  väitteestä  17  4  kpl  ja  väitteistä  18-24  jokaisesta  3  kpl.)  Kysymykset  on  tässä  muunnettu 
siten,  että  "samaa  mieltä”  tarkoittaa  uskoa  yliluonnolliseen  ilmiöön. 

Keskusta  herkkäuskoisin 

Pienuudestaan  huolimatta  otos  tarjoaa  mielen¬ 
kiintoista  osviittaa  kansanedustajiemme  maail¬ 
mankuvasta.  Taulukon  luvut  paljastavat  esimer¬ 
kiksi,  että  astrologiaan  uskoi  38  %,  telepatiaan 
43  %,  selvänäköön  50  %,  kuolemattomaan  sie¬ 
luun  45  %,  meedioihin  15  %,  taikavarpuihin  42 
%,  maasäteilyyn  44  %,  vaihtoehtohoitojen  tehoon 
40  %,  grafologiaan  49  %,  luomisoppiin  33  %,  ih¬ 
misen  auraan  20  %  ja  Jumalaan  60  %. 

Epävarmojen  osuus  kautta  linjan  oli  merkit¬ 
tävä,  mikä  kertoo  sen,  että  kansanedustajat  piti¬ 
vät  näitä  ilmiöitä  ainakin  mahdollisina.  Varmo¬ 
jen  mielipiteiden  osuus  puolestaan  jäi  lähes  kai¬ 
kissa  väitteissä  melko  alhaiseksi.  Eniten  epäiltiin 
Uri  Gellerin  maagisia  kykyjä  (85  %),  horoskoop¬ 
peja  (83  %),  kummituksia  (79  %),  psykokinesiaa 
(75  %),  ufoja  (62  %),  meedioita  (56  %),  tähdis- 
täennustamista  (56  %),  jälleensyntyrriistä  (54  %) 
ja  astrologiaa  (50  %).  Muut  epäilyt  jäivät  huo¬ 
mattavasti  alle  puoleen  vastaajista.  Voisi  olettaa, 
että  melko  suuri  osuus  piti  kyseisiä  ilmiöitä  aina¬ 
kin  periaatteessa  mahdollisina. 


Yleisesti  ottaen  vasemmistoedustajat  suhtau¬ 
tuivat  kriittisimmin  huuhaa-ilmiöihin,  vaikka  erot 
olivatkin  melko  pieniä.  Selkeämmin  erottuivat 
keskustan  kansanedustajat,  jotka  muita  enemmän 
uskoivat  ns.  yliluonnollisiin  ilmiöihin. 

Keskustalaisista  puolet  piti  tähdistä  ennusta¬ 
mista  mahdollisena  ja  enemmistö  (4  kpl,  67  %) 
uskoi  astrologiaan.  Keskustasta  löytyi  myös  kak¬ 
si  horoskooppeihin  uskovaa.  Muita  horoskoop¬ 
piin  uskovia  oli  yksi  demari  ja  yksi  kokoomuslai¬ 
nen  sekä  kaksi  puoluekantansa  ilmoittamatta  jät¬ 
tänyttä.  Epävarmoja  asian  suhteen  löytyi  kokoo¬ 
muksesta  kaksi. 

Keskustalaiset  näyttivät  uskovan  myös  mui¬ 
ta  enemmän  telepatiaan  (5,  83  %),  sielun  kuole¬ 
mattomuuteen  (6,  100  %),  sielunvaellukseen  (2, 
33  %),  maasäteilyn  vaikutuksiin  (4,  67  %),  ihmi¬ 
sen  auraan  (2,  33  %)  ja  Jumalan  olemassa  oloon 
(6, 100  %).  Yllättävästi  keskustalaiset  myös  eni¬ 
ten  sotkivat  käsitteet  biologinen  ja  biodynaami¬ 
nen  viljely  (4,  67  %).  Keskustasta  löytyi  myös 
toinen  ufoihin  uskova,  toinen  oli  kokoomuslai¬ 
nen.  Uri  Gelleriin  uskoi  yksi  ja  Bermudan  kol¬ 
mion  taikavoimaan  samoin  yksi. 


uskoo 


ei  osaa 
sanoa 


ei  usko 


Uskomusten  jakauma  eri  puolueissa.  Kukin  piste  edustaa  yhden  kansanedustajan  vastausten  keskiar¬ 
voa.  Mitä  ylempänä  piste  on,  sitä  useampiin  yliluonnollisiin  asioihin  vastaaja  uskoo. 


vas 


SDP  muut  kok 


vihr  kesk 

Sen  sijaan  ns.  psykokineesiin  (esineiden  siir¬ 
telyyn  ajatuksen  voimalla)  ei  uskonut  kukaan  kes¬ 
kustalaisista.  Nämä  löytyivät  vasemmistoliitos¬ 
ta  (1),  sdp:stä  (2)  ja  puoluekantansa  ilmoittamatta 
jättäneistä  (2).  Epävarmoja  kylläkin  löytyi  myös 
keskustasta  (2)  niin  kuin  muistakin  puolueista  lu¬ 
kuunottamatta  vasemmistoliittoa.  Keskustalaiset 
olivat  myös  epävarmimpia  parapsykologian  suh¬ 
teen.  Kukaan  heistä  ei  pitänyt  sitä  tieteenä,  mutta 
valtaosa  (5,  83  %)  jätti  kantansa  avoimeksi. 

Luullaan  enemmän  kuin 
tiedetään 

Kyselylomakkeessa  ainoastaan  väite  22  oli  sellai¬ 
nen,  johon  saattoi  vastata  vain  tiedollisin  perus¬ 
tein.  Muut  olivat  enemmän  tai  vähemmän  uskoon 
perustuvia.  Jos  uskoi  näiden  väitteiden  taustal¬ 
la  oleviin  ilmiöihin  ja  ideologioihin,  oletettavasti 
myös  vastasi  sen  mukaisesti.  Tosiasiassa  näin  ei 
kuitenkaan  käynyt.  Vastaukset  olivat  sen  verran 
epäjohdonmukaisia,  että  todennäköisesti  kansan¬ 
edustajat  perustavat  uskonsa  enemmän  luuloon, 
kuin  että  he  tietäisivät  mihin  uskovat. 

Väite  22  oli  hyvä  testitapaus.  Kolmannes  (15, 
33  %)  kaikista  tähän  kysymykseen  vastaajista  us¬ 
koi,  että  biologinen  ja  biodynaaminen  viljely  tar¬ 
koittavat  samaa  asiaa.  Tosiasiassa  biodynaami¬ 
nen  viljely  perustuu  Rudolf  Steinerin  oppeihin 
tähtien  vaikutuksesta  luonnon  kiertokulkuun  ja 
tältä  pohjalta  laaditmihin  viljelymenetelmiin,  kun 
taas  normaalilla  biologisella  eli  luomuviljelyllä  ei 
ole  mitään  tekemistä  tähtikarttojen  kanssa  (asias¬ 
ta  on  kerrottu  mm.  Skeptikossa  2/94).  Tosin  nämä 
käsitteet  sekoittuvat  hyvin  usein  myös  tiedotus¬ 
välineissä.  Keskustan  lisäksi  käsitteet  sekoittivat 
puolet  vihreistä  (joiden  ainakin  olisi  pitänyt  tietää 
asia;  kannattaahan  puolue  ns.  vihreitä  arvoja,  joi¬ 
hin  yleensä  liitetään  myös  luomuviljely),  enem¬ 
mistö  vasemmistoliitosta  (4, 57  %),  kaksi  sosiaa¬ 
lidemokraattia  ja  kolme  puoluekantansa  ilmoitta¬ 
matta  jättänyttä.  Epävarmoja  löytyi  keskustaa  ja 


vihreitä  lukuunottamatta  kaikista  muista  ryhmis¬ 
tä.  Kuriositeettina  mainittakoon,  että  puolet  ko¬ 
koomuksesta  tiesi  asian  ja  toinen  puoli  oli  epävar¬ 
ma. 

Epäselvyyttä  oletettavasti  liittyi  myös  väittee¬ 
seen  15.  maasäteilyn  vaikutuksista  sairastumi¬ 
seen.  Vaikka  edellisessä  väitteessä  puhuttiin  tai¬ 
kavarvuista  ja  kansanomaisista  maasäteilyä  kos¬ 
kevista  uskomuksista,  tässä  kohdin  jotkut  olivat 
liittäneet  maasäteilyyn  myös  radon-kaasun,  jonka 
tiedetään  olevan  vahingolhsta.  Tarkoituksemme 
oli  kuitenkin  testata  kansanedustajien  käsityksiä 
maasäteilyn  vahingollisuudesta  kansanomaisessa 
mielessä. 

Kansanedustajien  uskomusten  epäjohdonmu¬ 
kaisuuksia  löytyi  kautta  linjan.  Esimerkiksi  ho¬ 
roskooppeihin  uskovat  eivät  välttämättä  usko¬ 
neet  astrologiaan.  Joku  epäili  sielun  kuolematto¬ 
muutta,  vaikka  uskoikin  Jumalan  olemassa  oloon. 
Yleisesti  voidaan  kuitenkin  todeta,  että  kriittisim¬ 
mät  suhtautuivat  kaikkiin  väitteisiin  yleensä  epäi- 
leväisesti  ja  päin  vastoin.  Yhtään  sellaista  skep¬ 
tikkoa,  joka  olisi  suhtautunut  kaikkiin  väitteisiin 
kriittisesti,  ei  kansanedustajista  kuitenkaan  löyty¬ 
nyt;  tosin  yksi  vastaus  jäi  tulkinnanvaraiseksi. 

Päätöksiä  heikoin  perustein 

Väitteillä  16-18  haluttiin  selvittää  kansanedusta¬ 
jien  kantaa  eduskunnassakin  käsiteltyihin  asioi¬ 
hin  ja  mahdollisesti  tulevaan  keskusteluun  vaih- 
toehtoterapioidensairausvakuutuskorvattavuudes- 
ta.  Näissä  vastauksissa  kiinnittyy  huomio  epävar¬ 
mojen  suhteellisen  suureen  osuuteen.  Vain  reilu 
kolmannes  uskoi  vaihtoehtohoitojen  parantavaan 
vaikutukseen,  vaikka  enemmistö  hyväksyikin  ky¬ 
seisissä  hoidoissa  käytetyt  valmisteet  lääkkeiksi 
pari  vuotta  sitten.  Sen  sijaan  yli  puolet  uskoi,  et¬ 
tä  edellinen  eduskunta  teki  oikean  päätöksen  kan¬ 
nattaessaan  steinerkoulujen  valtiontukea.  Sinän¬ 
sä  mielenkiintoista,  kun  melkein  yhtä  moni  väit¬ 
ti  perustavansa  maailmankuvansa  kristillisiin  ar- 

voihin. 

Jos  suuntaus  seuraavassakin  eduskunnassa  on 
sama,  vaihtoehtoterapioiden  markkinoijilla  on 
hyvät  mahdollisuudet  saada  hoitonsa  sairausva¬ 
kuutuksen  korvauksen  piiriin.  Vain  runsas  kol¬ 
mannes  nykyisestä  eduskunnasta  näyttäisi  olevan 
tämän  kyselyn  perusteella  vastustavalla  kannal¬ 
la  ja  selviä  kannattajiakin  löytyi  yhtä  paljon.  Te¬ 
hokkaalla  markkinoinnilla  epävannat  (22  %)  saa¬ 
taisiin  hyvinkin  kääntymään  asian  puolelle,  var¬ 
sinkin  kun  kannattajat  löytyvät  opposition  puo¬ 
lelta,  jolle  mielipidemittaukset  ennustavat  vaali¬ 
voittoa.  Korvattavuutta  kannatti  vihreistä  3  (75 
%),  vasenunistoliitosta  4  (67  %)  ja  demareistakin 
2  (22  %).  Suurinta  vaalivoittoa  odottavista  dema¬ 
reista  tosin  myös  vastusti  reilu  puolet  (5,  56  %). 
Vasemmistoliiton  korkea  prosenttiosuus  tässä  yh¬ 
teydessä  vaikuttaa  oudolta,  kun  vasemmistoliiton 
edustajat  muutoin  suhtautuivat  uskomuksiin  mui¬ 
ta  kriittisemmin;  tosin  vajaa  puolet  (43  %)  myös 
uskoi  hoitojen  tehoon.  Vertailun  vuoksi  mainit¬ 
takoon,  että  keskustasta,  joka  muutoin  suhtautui 
yleensä  vähemmän  kriittisesti  ja  uskoi  vaihtoeh¬ 
tohoitojen  parantavuuteen  (67  %),  vain  kolman¬ 
nes  kannatti  korvattavuutta  ja  vastustajiakin  löy¬ 
tyi  tasan  puolet. 

Vasemmistoliiton  edustajat  käyttäytyivät  muu¬ 
toinkin  valikoivasti  uskomuksissaan.  Tähdis- 
täennustamiseen  uskoi  kolme,  mutta  astrologiaan 
vain  kaksi.  He  eivät  uskoneet  horoskooppeihin, 
Gelleriin,  Jumalaan,  luomisoppiin,  sielun  kuo¬ 
lemattomuuteen  eikä  myöskään  jälleensyntymi¬ 
seen.  Bermudan  kolmioon  uponneisiin  laivoihin 
uskoi  sen  sijaan  yksi,  telepatiaan  kolme,  psykoki- 
neesiin  yksi,  ennustajiin  kaksi,  taikavarpuihin  ja 
maasäteilyyn  neljä,  grafologiaan  kolme  ja  ihmi¬ 
sen  auraan  yksi.  Vasemmistoliiton  edustajat  oli¬ 
vat  myös  lyöneet  kantansa  lukkoon  muita  selvem¬ 
min.  Epävarmoja  heidän  joukossaan  oli  selvästi 
muita  vähemmän. 


Kansanedustajat  yhtä  luule- 
vaisia  kuin  muutkin 

Jos  epävarmat  ja  uskovat  summataan  yhteen  kan¬ 
sanedustajien  uskomukset  eivät  näyttäisi  juuri 
poikkeavan  äänestäjäkunnan  uskomuksista.  Kir¬ 
kon  tutkimuskeskuksen  parin  vuoden  takaisen 
mtkimuksen  mukaan  esimerkiksi  jälleensyntymi¬ 
seen  uskoi  24  prosenttia  suomalaisista,  kansane¬ 
dustajista  uskovia  olisi  väitteen  12.  perusteeUa  8 
prosenttia  ja  epävarmoja  jopa  38  prosenttia.  Mee¬ 
dioihin  uskoi  kyseisessä  gallupissa  17  prosent¬ 
tia,  kansanedustajista  uskovia  näyttäisi  olevan  15 
prosenttia  ja  epävarmojakin  29  prosenttia.  To¬ 
sin  prosenttiluvut  eivät  ole  suoraan  verrannollisia 
kysymysten  erilaisuuksista  johtuen,  mutta  jonkin¬ 
laista  suuntaa  ne  antanevat.  Kirkon  tutkimuskes¬ 
kuksen  kyselyä  on  selostettu  Skeptikossa  3/93. 

Kaikkea  huuhaata  kansanedustajat  eivät  ole 
kansalaisten  tavoin  kuitenkaan  valmiit  suoralta 
kädeltä  uskomaan.  Kun  kansalaisista  vain  kol¬ 
mannes  suhtautui  ufoihin  ehdottoman  kriittises¬ 
ti,  kansanedustajista  kriittisiä  oli  puolet  enemmän 
(62  %).  Kummituksiin  kansalaisista  ei  uskonut 
lainkaan  59  prosenttia,  kansanedustajista  näihin 
ei  uskonut  79  prosenttia.  Tosin  kansanedustajis¬ 
takin  epävarmoja  kummitusten  suhteen  löytyi  19 
prosenttia. 

Kriittistä  asennoitumista  erilaisiin  huuhaa-il¬ 
miöihin  ja  tietoa  näiden  ilmiöiden  taustoista  edus- 
kuimassa  siis  tarvittaisiin  enemmän  kuin  tämän 
kyselyn  perusteella  näyttäisi  siellä  olevan.  Kan¬ 
sanedustajien  toivoisi  myös  ottavan  pareimnin 
selvää  uskomuksiensa  taustoista,  jotta  tärkeitä 
kansalaisia  koskevia  päätöksiä  ei  tehtäisi  pelkän 
luulon  varassa.  Joku  saattaisi  alkaa  epäillä,  että 
monet  muutkin  kansanedustajien  tekemät  päätök¬ 
set  perustuvat  enemmän  luuloon  kuin  tietoon. 


6 


Skeptikko  1/95 


Toimitukselta 


"Luulo  ei  ole  tiedon  väärti”,  sanotaan  suomalai¬ 
sessa  sananlaskussa.  Tämä  vanha  viisaus  ei  tunnu 
kovin  paljon  juurtuneen  ihmisten  ajatteluun  aina¬ 
kaan  mitä  tulee  niin  sanottuihin  'henkimaailman 
asioihin’.  Lisäksi  ihmiset  vielä  käyttäytyvät  yl¬ 
lättävästi;  uskovat  yhteen  asiaan  ja  väittävät  tois¬ 
ta  humpuukiksi,  vaikka  pohjana  molemmissa  oli¬ 
si  sama  epärationaalinen  maailmanselitys.  Joku 
pitää  astrologiaa  huuhaana  mutta  kannattaa  stei¬ 
nerkouluja  tai  päinvastoin.  Esimerkiksi. 

Kansanedustajien  jos  kenenkään  oletetaan  ot¬ 
tavan  selvää  asioista.  Skeptikon  tuore  kyse¬ 
ly  osoitti  kuitenkin,  että  henkimaailman  asiois¬ 
sa  kansanedustajat  ovat  yhtä  luulevaisia  kuin  hei¬ 
dän  äänestäjäkuntansakin.  Ehkäpä  tiedeyhteisön 
kannattaisi  antaa  tuleville  kansanedustajille  'huu¬ 
haa' -koulutusta  vähän  samaan  tapaan  kuin  Ruot¬ 
sin  nykyinen  tasa-arvoministeri  jäljesti  tasa-ar- 
voasioissa  uusille  kollegoilleen  hallituksessa. 

Monet  huuhaa-intoilijat  väittävät,  että  ns.  yli¬ 
luonnollisiksi  koettuja  juttuja  ei  voida  tutkia  ny¬ 
kyisen  tieteen  keinoin,  koska  meidän  teknolo- 
gianune  on  heidän  mielestään  vielä  liian  kehitty¬ 
mätöntä  tutkimaan  näitä  ilmiöitä.  Ns.  ruumiis- 
tapoistumiskokemuksista  väitöskiijan  tehnyt  psy¬ 
kologi  Susan  Blackmore  osoittaa  kuitenkin,  että 
niinkin  kummallisia  ilmiöitä  kuin  ulkoavaruudes¬ 
ta  tulleiden  humanoidin  suorittamia  rodunjalos- 


tuskokeita  voidaan  tutkia  nykyisen  tieteen  mene¬ 
telmin.  Hänen  viime  syksynä  BBC:n  tiedetoimi¬ 
tukselle  tekemäänsä  tutkimusta  on  referoitu  tässä 
lehdessä. 

Suomea  näyttää  ravistelevan  jonkinlainen  ufo¬ 
ja  parailmiövillitys.  Kevään  kiija-alennusmyyn- 
neissä  kaikenkarvaiset  huuhaa-kiijat  ovat  yhtäk¬ 
kiä  pompanneet  myyntitilastojen  kärkeen.  Te¬ 
levisio  taijoo  mystiikkaa  niin  viihteen  kuin  do¬ 
kumentinkin  keinoin.  Puhutuin  lienee  Juhan  af 
Grannin  tuore  TV-saija,  josta  alkutalvesta  näh¬ 
tiin  kolme  jaksoa.  Dokumentin  tekijänä  Grann 
on  mainio.  Hän  sotkee  asiat  niin  perusteelhses- 
ti,  että  vetää  maton  sarjaa  varten  haastattelemien- 
sa  'asiantuntijoidenkin’  alta,  kuten  Juhani  Kyrö¬ 
läinen  artikkelissaan  osoittaa.  Mainos-TV:n  oli¬ 
si  kannattanut  katsoa  saija  kokonaan,  ennen  kuin 
antoi  sille  esitysluvan. 

Kinuno  Pietiläisen  parin  vuosikymmenen  ta¬ 
kainen  radio-ohjelma  Kalevalan  synnystä  herätti 
aikanaan  polemiikkia.  Jotkut  olivat  vakuuttunei¬ 
ta,  että  lopullinen  totuus  Suomen  kansan  synty¬ 
vaiheista  oli  vihdoinkin  paljastunut  Toiset  epäi¬ 
livät  Pietiläisen  laskevan  leikkiä  kuulijoiden  kus¬ 
tannuksella.  Julkaisemme  tässä  lehdessä  kyseisen 
radioesseen.  Päätelkää  itse,  mikä  on  totuus. 

Marketta  Ollikainen 

Ufot  järjestykseen 

Juhani  Kyröläinen 


Tammikuun  alussa  alkoi  MTV  3:ssa  Juhan  af 
Grannin  tuottama  ja  ohjaama  tv-saija  Ufot  ja  pa¬ 
ranormaalit  ilmiöt.  Saija  koostuu  kaikkiaan  vii¬ 
destä  osasta,  joista  kolme  olen  nähnyt  tätä  kir¬ 
joittaessani.  Asiaan  perehtymättömän  suomalai¬ 
sen  tietous  tai  tietämättömyys  ufoista  pohjautuu 
osaksi  varmaan  tämän  saijan  ja  eräiden  aiempien 
ufo-ohjelmien  varaan.  Nyt  nähdyissä  osissa  kul¬ 
minoituu  se,  mikä  pitää  ufokeskustelua  yllä  vuo¬ 
desta  toiseen. 

Eri  maiden,  erityisesti  Yhdysvaltain  ja  Venä¬ 
jän  hallitukset  ovat  antaneet  julki  aiemmin  salat¬ 
tuja  asiakiijoja,  ja  niitä  on  tullut  julki  myös  so- 
tilaslähteistä.  Paljolti  näistä  saatujen  tulkintojen 
varaan  perustuvat  eräät  huijat  väitteet,  joita  ufo- 
piireissä  liikkuu.  Hallitukset  salaavat  tietoisesti 
muukalaisten  vierailut  maassa,  jotta  ihmiset  eivät 
joutuisi  paniikkiin.  Hallitukset  ovat  tehneet  sa¬ 
laisia  sopimuksia  ulkoavaruudesta  tulleiden  muu¬ 
kalaisten  kanssa  ynnä  muuta.  Tarkkaavainen  kat¬ 
soja  saattoi  Grannin  Saijasta  huomata  TOP  SEC¬ 
RET  -leimattuja  asiakiijoja  vilahtavan  ruudussa. 
Hyvin  useat  ufotapaukset  näyttävätkin  perustu¬ 
van  siihen,  että  ufologit  ovat  saaneet  joko  itse  kä¬ 
siinsä  asiakiijoja  tai  kuulleet  niistä  muilta.  Sen 
jälkeen  asiasta  kehitellään  pitkälle  vietyjä  tapauk¬ 
sia. 

Vanhat  tarinat  toistuvat 

Uudessa  Meksikossa  1947  sattunut  ns.  Ros- 
wellin  maahansyöksy  pysyy  uskollisesti  pinnal¬ 
la.  Esimerkiksi  Internet-  verkossa  käydään  maail¬ 
manlaajuista  keskustelua  Roswellin  tapauksesta. 
Maahan  kerrotaan  tuolloin  syöksyneen  parikin 
lentolautasta.  Niistä  löydettiin  kertoman  mukaan 


myös  alusten  ohjaajia,  humanoideja,  joista  aina¬ 
kin  yksi  väitetään  olleen  vielä  löydettäessä  elos¬ 
sa.  Kertoman  mukaan  Yhdysvallat  oli  ottanut 
talteen  sekä  alusten  hylyt  että  ohjaajien  ruumiit. 
Väitetään  myös,  että  tapaukselle  oli  kymmenit¬ 
täin  silminnäkijöitä.  Kanadalainen  ydinfyysik¬ 
koja  ufoluennoitsij  a  Stanton  F  riedman  on  tutki¬ 
nut  tapausta  ja  ilmeisesti  uskoo  sen  ainakin  osit¬ 
tain  pitävän  paikkansa.  Monet  ufologit  käyttä¬ 
vätkin  häntä  eräänlaisena  auktoriteettina  väitteil¬ 
leen. 

Tapauksesta  kerrotaan  ns.  Majestic- 12  asia- 
kiijoissa  (MJ- 12),  joista  tunnetuimmassa  on  Yh¬ 
dysvaltain  entisen  presidentin  Harry  Tnunanin 
allekirjoitus.  Tuo  allekiijoitus  on  kuitenkin  voi¬ 
tu  osoittaa  väärennykseksi  sillä  perusteella,  et¬ 
tä  täsmälleen  samanlainen  (kopiokoneen  suuren- 
nussuhdetta  lukuiuiottamatta)  on  löydetty  toisesta 
asiakirjasta.  Grannin  ohjelmassa  Friedman  antaa 
ymmärtää,  että  MJ-12  -dokumentit  ovat  aitoja  ei¬ 
kä  väärennysepäilyksiä  ole  voitu  näyttää  toteen. 
Vastapainoksi  kannattaa  lukea  tunnetun  ufokrii- 
tikon  Philip  Klassin  artikkeli  Skeptical  Inquirer 
-lehdestä  (Winter/1990). 

Liikkeellä  on  huhuja  Yhdysvaltain  hallituk¬ 
sen  ja  avaruusolentojen  välisestä  sopimuksesta. 
Sen  mukaan  olennot  antavat  teknistä  avustusta  ja 
saavat  vastapalvelukseksi  tehdä  ihmisillä  geneet¬ 
tisiä  kokeita.  Vastapainoksi  näille  huhuille  ohjel¬ 
massa  esitettiin  mielenkiintoinen  väite,  jonka  mu¬ 
kaan  Yhdysvaltain  hallitus  olisi  käyttänyt  Vietna¬ 
mia  sotateknisten  ja  geneettisten  kokeiden  näyt¬ 
tämönä.  Väitteet  salaisista  sopimuksista  muuka¬ 
laisten  kanssa  olisivat  olleet  pelkkää  harhautusta, 
jonka  varjolla  CIA  oUsi  suorittanut  omia  kokei¬ 
taan  raskaina  olevilla  naisilla  ja  lapsilla. 

Tohtori  Azaza  kertoo  Grannin  ohjelmassa,  et¬ 
tä  venäläisiä  ufoasiakiijoja  on  ainakin  tuhatkunta, 
mutta  että  amerikkalaisilla  on  niitä  vieläkin  enem¬ 
män.  Azazan  mukaan  hallitukset  salailevat  näi¬ 
tä  asiakirjoja  sen  vuoksi,  että  ne  voisivat  käyttää 
muukalaisilta  saamansa  teknologian  omiin  tarkoi¬ 
tuksiinsa. 

'Tieteellisesti  tutkittua  tietoa” 

Ufojen  yhteydessä  viitataan  tutkijoihin,  tiedemie¬ 
hiin,  tutkimuslaitoksiin  ja  asiantuntijoihin.  Jois¬ 
sain  tapauksissa  tiedemiehet  ovat  tunnettuja  ja  ar¬ 
vostettuja  kuten  esimerkiksi  Stuart  Bowyer,  jo¬ 
ka  toimii  SETI-projektiin  kuuluvan  Serendip-oh- 
jelman  tieteellisenä  johtajana.  SETI-  projektin 
avulla  etsitään  avaruudesta  saapuvasta  säteilys¬ 
tä  merkkejä  älyllisestä  elämästä,  josta  on  kerrot¬ 
tu  muun  muassa  maallikollekin  avautuvassa  kir¬ 
jassa  SETI  —  vieraan  älyn  etsintä  (  Ursa  1994). 
Jälleen  kerran  ohjelmassa  vedetään  yhtäläisyys¬ 
merkki  vieraan  älyn  mahdollisuuden  ja  ufoha¬ 
vaintojen  välille.  Vaikka  tiedemiehet  kuinka  ko¬ 
rostavat,  että  on  kaksi  eri  asiaa  puhua  älyllisestä 
elämästä  Liimunradassa  ja  ufohavaiimoista,  tämä 
ei  tuimu  menevän  perille. 

Useimmissa  tapauksissa  asiantuntijat,  tiede¬ 
miehet,  tutkijat  tai  tutkimuslaitokset  jätetään  ni- 
meämättä.  Ehkä  siksi,  että  tarkempi  tutkimus 
saattaa  paljastaa  asiantuntijaksi  paikallisen  ufo- 
kerhon  jäsenen. 

Astronautit  ja  kosmonautit 

Valaisevana  pidin  ohjelman  ensimmäisessä  osas¬ 
sa  ollutta  tunnetun  venäläisen  kosmonautin  Pavel 
Pr^vitsin  lausuntoa  omasta  ja  muiden  kollego¬ 
jensa  ufohavaiimoista:  ”En  havaiimut  selittämä¬ 
töntä  ilmiötä  avaruuslennolla,  mutta  näin  sellai¬ 
sen  lentäessäni  Washingtonista  Moskovaan.  Näin 
oudon,  selvästi  kolmikulmaisen  esineen.  Sen  kul¬ 
kusuunta  oli  sama  kuin  lentokoneen.  Se  lensi  n. 


1500  metrin  korkeudella  —  noin  kilometrin  etäi- 
S3rydellä.  Nopeutemme  oli  950  km/h.  Esineen  no¬ 
peus  oh  ehkä  1500, km/h,  siUä  se  ohitti  meidät  ja 
katosi.  Ilmoitin  esineestä  koneen  matkustajille  ja 
miehistölle.  Esine  oli  kaikiUe  käsittämätön.  Len¬ 
tokone  se  ei  ohut.  Vain  pelkkä  kolmikulmainen, 
kirkkaanvalkoinen  esine.  Se  ei  lähettänyt  mitään 
viestiä.  Kyseessä  oh  selvä  ufohavainto.  Valitet¬ 
tavasti  minulla  ei  ole  muita  samantapaisia  koke¬ 
muksia.  Toisten  avaruuslentäjien  kerrotaan  näh¬ 
neen  tähaisia  ufoilmiöitä.  En  oikein  usko  niihin 
tarinoihin,  vaikka  niistä  paljon  kirjoitetaan.  Olen 
keskustellut  yhdysvaltalaisten  ja  venäläisten  ava¬ 
ruuslentäjien  kanssa  eivätkä  he  itse  ole  vahvista¬ 
neet  tarinoita.” 

Tähän  on  syytä  puuttua  parista  syystä.  Sa¬ 
moin  kuin  Yhdysvaltain  astronautit,  myös  enti¬ 
sen  Neuvostoliiton  kosmonautit  ovat  epäilemät¬ 
tä  virkansa  puolesta  nähneet  avaruudessa  kaiken¬ 
laista.  He  kieltävät  kuitenkin  yksin  mumin  näh¬ 
neensä  mitään  sellaista,  mikä  vhttaisi  vieraan  älyn 
toimintaan.  Valoja  ja  erilaisia  avaruudessa  liik¬ 
kuvia  kappaleita  ei  kai  juuri  voi  oUa  näkemät¬ 
tä  avaruuslennoilla.  Popovits  viittaa  omassa  len¬ 
tokoneesta  tehdyssä  ufohavaiimossaan  näkemän¬ 
sä  kohteen  etäisyyden  ja  nopeuden  oheen  tie¬ 
tynsuuruiset.  Tässä  kohtaa  kosmonautti  ei  ole 
kuitenkaan  sen  paremmassa  asemassa  kuin  ku¬ 
kaan  muukaan:  jos  ei  tiedä  kohteen  todeUis- 
ta  kokoa,  on  mahdotonta  sanoa  mitään  sen  no¬ 
peudesta,  korkeudesta  tai  etäisyydestä.  Kosmo¬ 
nautit  ja  lentäjät  ovat  ennenkin  erehtyneet  pitä¬ 
mään  vähintäänkin  kymmeiuen  kilometrien  pääs¬ 
sä  ollutta  kohdetta  aivan  lähellä  olevana.  Len¬ 
täjien  tiedetään  tehneen  koneiUaan  väistöliikkei¬ 
tä  luuhessaan  lähestyvän  tuhpallon  (kirkkaan  me¬ 
teorin)  törmäävän  heihin.  Popovitsin  lausimto 
"tapaus  oh  selvä  ufohavainto”  tulee  ymmärtää 
niin,  että  hän  ei  kyeimyt  tunnistamaan  näkemään¬ 
sä. 

"Miljoonia  ihmisiä  viety 
ufoihin” 

Monet  ufologit  ovat  joutuneet  myöntämään,  et¬ 
tä  taivaalla  nähdyt  valot  ja  laitteet  eivät  kenties 
olekaan  kovin  merkillisiä.  Suurimmalle  osalle  on 
varsin  helppo  löytää  maallinen  selitys.  Entä  hui¬ 
mat  väitteet  yhteyksistä  ufokansaan,  kontaktiker- 
tomukset  ja  sieppaukset?  Ovatko  ne  niin  rautai¬ 
sesti  todistettuja,  että  skeptikoilta  menee  sormi 
suuhim? 

Ohjelmassa  mainittiin,  että  osa  sieppauksis¬ 
ta  tulee  ilmi  ilman  hypnoosin  käyttöä.  Esimerk¬ 
kinä  käytettiin  Rauiii-Leena  Luukanen-Kilden 
kokemusta  Genevessä.  On  selvää,  että  pelkästään 
tuon  kertomuksen  todistusarvo  ei  voi  olla  kovin 
suuri.  Jos  tapauksella  oli  useita  näkijöitä  ja  koki¬ 
joita,  olisi  kaikkien  kertomukset  kirjattava  ja  esi¬ 
tettävä  tarkasteltavaksi. 

Valaiseva  sen  sijaan  oli  ohjelmassa  esitetty 
melko  pitkä  kohtaus  hypnoosi-istunnosta.  Siinä 
suomalainen  ufologi  kaivoi  hypnoosissa  oleval¬ 
ta  henkilöltä  ufoihin  liittyvää  aineistoa.  Lienee¬ 
kö  lipsahdus  ohjelman  tekijältä  laittaa  ohjelmaan 
lausunto:  "hypnoosin  avulla  saatu  tieto  ei  kuiten¬ 
kaan  ole  sen  luotettavampaa  kuin  tavallisen  muis¬ 
tin.”  Ja  edelleen:  ”  monien  kriitikoiden  mieles¬ 
tä  hypnoosilla  tuotetut  abduktiokertomukset  ovat 
pelkkää  alitajuiman  fantasiaa.” 

Venäläinen  ufoguru  Azaza  lausui:  "tilasto- 
jemme  mukaan  ufot  sieppaavat  joka  vuosi  perä¬ 
ti  5  500  ihmistä,  jotka  jäävät  sille  tielleen.  Tie¬ 
to  on  täysin  paikkansapitävä.  Suurin  osa  on  nuo¬ 
ria  henkilöitä.”  Olisi  mielenkiintoista  tietää,  mi¬ 
ten  tiedon  paikkansapitävyys  voidaan  varmistaa. 

Vastaavaksi  luvuksi  Amerikassa  ilmoitetaan 
noin  4  miljoonaa.  Tämä  luku  perustuu  erääseen 
mielipidekyselyyn  ja  siitä  vedettyihin  johtopää¬ 
töksiin. 

Väitteiden  esittäjien  tulisi  aina  kertoa,  millä 
tavoin  väitetty  tieto  ja  väitetyt  tulokset  on  saa¬ 
tu.  Sieppaustapauksissa  tulisi  tietysti  olla  aina¬ 


kin  kuultavissa  ja  nähtävissä  nauhoitus  tehdyistä 
hypnoosi-istuimoista.  Koska  hypnotisoijat  lähes 
poikkeuksetta  ovat  itse  ufologeja,  on  jotakuinkin 
varmaa,  että  saavutemt  tulokset  painottuvat  hyp- 
notisoijan  uskomusten  mukaisiksi. 

Lähteet 

af  Graim,  J.:  Ufot  ja  paranormaalit  ilmiöt, 
MTV  3:n  ohjelmasarja,  osa  1  (13.1.95),  osa  2 
(17.1.1995)  ja  osa  3  (24.1.1995) 

Klass,  P.J.  (1990):  Special  Report  —  New  Evi- 
dence  of  MJ-12  Hoax,  Skeptical  Inquirer,  14,  No 
2, 135. 

Kuure,  K.,  Kyröläinen  J.,  Nyman  G.,  Piironen  J. 
(1993):  Katoavatko  ufot?  Ursa. 

Oja  H.  (toim.)  (1994):  SETI  —  vieraan  älyn  et¬ 
sintä,  Ursa. 

Kirjoittaja  on  yksi  Katoavatko  ufot?  -kirjan  kir¬ 
joittajista. 

Otetaan  selvää 


TV  2:n  kotimaankatsauksessa  12.  tammikuuta 
kerrottiin,  että  puolustusvoimat  ja  tähtitieteelli¬ 
nen  yhdistys  Ursa  ovat  kiinnostuneet  ufoista.  Ky¬ 
syimme  kumpaiseltakin  taholta,  miten  asianlaita 
oikeastaan  on. 

Pääesikunnan  tiedotuspäällikkö  Erkki  Pauk¬ 
kunen,  pitääkö  väite  paikkansa,  onko  puolus¬ 
tusvoimat  kiinnostunut  ufoista? 

Jos  ufoilla  tarkoitetaan  yliluonnollisiksi  väi¬ 
tettyjä  ilmiöitä  eli  ulkoavaruudesta  tulleita  vierai¬ 
ta,  puolustusvoimat  ei  ole  kiinnostunut  niistä  mi¬ 
tenkään.  Olen  ollut  talossa  20  vuotta,  enkä  ole 
kuullut  yhdestäkään  ufohavainnosta.  Yksikään 
lentäjistämme  ei  ole  koskaan  väittänyt  nähneen¬ 
sä  ufoja.  Kaikki  tunnistamattomat  tutkahavain- 
not  tietysti  kiinnostavat  meitä,  mutta  ne  pystytään 
yleensä  selvittämään. 

Mitä  tapahtuu,  jos  tutkassa  havaitaan  jokin 
tuntematon  esine  tai  valoilmiö? 

Omat  koneet  lähtevät  ottamaan  asiasta  sel¬ 
vää,  jos  havaintoa  ei  pystytä  muutoin  selvittä¬ 
mään.  Yksi  tällainen  oli  10  vuotta  sitten  Inarin¬ 
järveen  pudonnut  venäläisohjus,  joka  selvisi  vas¬ 
ta  kun  ohjuksen  jäännökset  löydettiin.  Tunnista¬ 
mattomia  havaintoja  voivat  aiheuttaa  esimerkik¬ 
si  lintuparvet  tai  sitten  tutkalaitteissa  voi  olla  tek¬ 
ninen  vika,  mutta  mitään  yliluonnollista  niihin  ei 
ole  koskaan  liittynyt. 

Tekevätkö  ihmiset  teille  ilmoituksia  ufohavain¬ 
noista? 

Ei  nykyisin  enää.  70-  ja  80-luvuilla  ilmoitet¬ 
tiin  useita  outoja  valoilmiötapauksia,  jotka  voi¬ 
tiin  todeta  rajantakaisten  venäläisten  kantoraket¬ 
tien  aiheuttamiksi.  Tällaisia  ilmoituksia  meille  ei 
ole  tullut  enää  moniin  vuosiin. 

Puolustusvoimat  ei  siis  ole  kiinnostunut  ufois¬ 


ta  eikä  tarkoituksella  salaa  tietoja,  kuten  mo¬ 
net  ufoihin  uskovat  väittävät? 

Ei. 

9|e  9|c  9|C  9)e 

Tähtitieteellinen  yhdistys  Ursa  on  ainakin  periaat¬ 
teessa  kiinnostunut  kaikista  ulkoavaruuteen  liitty¬ 
vistä  ilmiöistä.  Se  on  laatinut  outoja  valoilmiöitä 
koskevan  esitutkimuslomakkeen,  jonka  se  toivoo 
näitä  ilmiöitä  havaitsevien  täyttävän. 

Ursan  toiminnai^ohtaja  Seppo  Linnaluoto, 
onko  Ursa  kiinnostunut  myös  ufoista? 

Käsitys,  että  me  olisimme  kiinnostuneet  ufois¬ 
ta,  syntyi  varmaan  tästä  esitutkimuslomakkeesta, 
6^  Katoavatko  ufot?  -kirjan  liitteenä.  Loma¬ 
ke  oli  kirjan  tekijöiden  ideoima  ja  olemme  jonkin 
verran  kopioineet  ja  lähettäneet  sitä  pyydettäessä. 
Olemme  saaneet  näitä  vastauksia  alle  kymmenen. 
En  osaa  sanoa,  miten  kirjan  tekijät  olivat  ajatel¬ 
leet  niitä  jatkokäsitellä.  Kari  A.  Kuure  varmasti 
osaisi  vastata  siihen  paremmin. 

Thtkiiko  Ursa  ufoja? 

Meidän  tarkoituksena  on  antaa  luonnontie¬ 
teellistä  valistusta  näistä  ilmiöistä.  Olemme  mm. 
julkaisseet  pari  kirjaa  aiheesta.  Mutta  tutkimus¬ 
toimintaa  emme  harrasta,  eikä  meiUä  ole  yhtään 
ufojaostoa.  Emme  itse  asiassa  ole  edes  kovin  ilah¬ 
tuneita  näistä  ufoilmoituksista. 

Kyselevätkö  ihmiset  ufoista? 

Aika  usein  ihmiset  haluavat  meiltä  selityksiä 
oudoille  valoilmiöille.  Useimmiten  nämä  ovat  te¬ 
kokuiden  synnyttämiä  tai  sitten  kirkas  Sirius  on 
aiheuttanut  ihmisille  päänvaivaa.  Ihmiset  eivät 
ole  aina  mieltäneet,  että  maa  liikkuu  ja  siksi  Si¬ 
rius  ikäänkuin  näyttää  liikkuvan  taivaalla. 

Marketta  Ollikainen 

Blackmore  tutki  outoja  sieppauksia 


Herään  keskellä  yötä  siihen,  että  makuuhuonee¬ 
ni  on  oudon  valoisa.  Sänkyni  vierellä  seisoo  va¬ 
jaan  metrin  mittainen  suuripäinen  oho,  joka  aikoo 
viedä  minut  ulkona  odottavaan  avaruusalukseen. 
Hän  haluaa  käyttää  minua  rodunjalostusohjelmis- 
saan. 

Niin  komilta  kuin  se  kuulostaakin,  tähän  ta¬ 
rinaan  ja  sen  eri  variaatioihin  uskovat  lukematto¬ 
mat  ihmiset  eri  puolilla  maailmaa.  Taannoin  Yh¬ 
dysvalloissa  tehdyn  mielipidekyselyn  mukaan  lä¬ 
hes  neljä  miljoonaa  amerikkalaista  uskoi  joutu¬ 
neensa  kerran  tai  useammin  ulkoavaruudesta  tul¬ 
leiden  muukalaisten  sieppaamaksi. 

Britannian  yleisradioyhtiö  BBC:  n  tiedetoimi¬ 
tus  pyysi  psykologian  professori  Susan  Black- 
morea  Länsi-Englannin  yliopistosta,  Bristolista, 
selvittämään  mistä  näissä  sieppauskertomuksissa 
oikeastaan  oh  kyse.  Blackmore  teki  aiheesta  do¬ 
kumentin,  joka  lähetettiin  BBC2:n  Horizon-oh- 
jelmassa  viime  vuoden  marraskuussa. 

Dokumenttia  varten  Blackmore  haastatteli 
useita  ’  sieppauksen  kohteiksi  joutuneita’,  jot¬ 
ka  kaikki  tuntuivat  olevan  poikkeuksellisen  va¬ 
kuuttuneita  kokemuksiensa  aitoudesta.  He  eivät 
vaikuttaneen  mitenkään  mielenvikaisilta,  eivätkä 
näyttäneet  siltä,  että  he  olisivat  keksineen  tari¬ 
nansa.  Lisäksi  kaikkien  kertomukset  olivat  hyvin 
samantapaiset.  Blackmore  oli  kuitenkin  vakuut¬ 
tunut,  että  kokemuksille  oli  löydettävissä  myös 
ns.  luonnolhsia  sehtyksiä.  \^ime  vuoden  mar¬ 
raskuussa  ilmestyneessä  New  Scientist  -lehdessä 
hän  kertoo  mitä  kaikkea  hän  sai  selville  ja  mi¬ 
ten  hän  itsekin  koki  'siepatuksi  tulemisen’  neu¬ 
rotieteen  tutkijan  Michael  Persingerin  labora¬ 
toriossa  Sudburyn  L.amentian  yhopistossa  Onta¬ 
riossa. 


Urbaania  taikauskoa? 

Sieppauskokemuksia  on  yritetty  selittää  hypnoo¬ 
sissa  ihmisen  alitajuntaan  istutetuilla  virheellisil¬ 
lä  muistikuvilla.  Blackmoren  mukaan  tämä  ei  ol¬ 
lut  kuitenkaan  tarinan  koko  totuus,  koska  vain  osa 
hänenkin  haastateltavistaan  oli  ’  muistanut’  koke¬ 
muksensa  hypnoosissa.  Toiset  sen  sijaan  oUvat 
kuvanneet  tapahtumia  pieniä  yksityiskohtia  myö¬ 
ten  spontaanisti  ilman  hypnoosia.  Tosin  tiede¬ 
tään,  että  virheellisiä  muistikuvia  voidaan  tuottaa 
ilman  hypnoosiakin,  mutta  silti  Blackmore  piti  se¬ 
litystä  puutteellisena. 

Blackmore  arveli,  että  yhtenä  selityksenä 
saattoi  olla  jonkinlainen  unenaikaisen  halvausti- 
lan  aiheuttama  kokemus.  Normaalin  ns.  REM- 
univaiheen  aikana  ihmisen  lihakset  ovat  halvau¬ 
tuneessa  tilassa.  Tavallisesti  nukkuja  ei  tiedä  täs¬ 
tä  mitään,  mutta  joskus  hän  saattaa  herätä  kesken 
halvaustilan  keston,  mikä  on  äärimmäisen  epä¬ 
miellyttävää.  Hän  ei  pysty  liikkumaan  ja  hänel¬ 
lä  on  tunne,  että  joku  tai  jokin  yrittää  murskata  tai 
tukehduttaa  hänet.  Tämä  ei  itse  asiassa  ole  edes 
kovin  harvinaista.  Tutkimusten  mukaan  noin  20 
prosentilla  on  oUut  vastaavanlaisia  kokemuksia. 

Eri  kulttuureissa  on  lukemattomia  myyttejä 
demoneista,  jotka  vaivaavat  nukkujia  keskellä  yö¬ 
tä.  Keskiajalla  kerrottiin  pahojen  henkien  yrit¬ 
tävän  vietellä  neitsyitä  ja  nunnia.  Kaakkois- Aa¬ 
siassa  kerrotaan  'harmaasta  hengestä’,  joka  hal¬ 
vaannuttaa  uhrejaan  yön  pimeydessä.  Blackmo¬ 
ren  mukaan  näiden  myyttien  syntytarina  todennä¬ 
köisesti  hittyy  vastaavanlaisiin  unihäiriöihin. 

"Muukalaisten  sieppaukset  voivat  hyvin  olla 
vain  nykyaikainen  versio  uneen  liittyvän  halvaus- 
tilan  synnyttämistä  myyteistä”,  Blackmore  pohtii. 

”Minä  leijun” 

Neurotieteen  tutkija  Michael  Persinger  on  havain¬ 
nut,  että  tunne-elämältään  hyvin  herkillä  ihmisil¬ 
lä  on  taipumuksia  kokea  muita  useammin  ’lei- 
juvansa  ilmassa’  tai  'poistuvansa  ruumiistaan’. 
Ääritapauksissa  he  voivat  saada  ns.  temporaali¬ 
sia,  ohimolohkon  aiheuttamia  epilepsiakohtauk¬ 
sia.  Heidän  ohimolohkonsa  tuottaa  väkivaltai¬ 
sia,  synkronisoituja  sähköpurkauksia,  joihin  liit¬ 
tyy  myös  halvauskohtauksia.  Persingerin  tutki¬ 
missa  tapauksissa  joillakin  oli  ollut  mystisiä  tun¬ 
temuksia,  outoja  aistihavaintoja  ja  hallusinaatioi¬ 
ta  juuri  ennen  halvauskohtausta. 

Persinger  oletti,  että  sieppauskokemus  saattoi 
liittyä  otsalohkon  alueella  tapahtuvaan  aivotoi¬ 
mintaan,  joka  oli  aktivoitunut  jonkin  ulkoisen  är¬ 
sykkeen  avulla.  Persinger  halusi  tutkia,  voisivat¬ 
ko  esimerkiksi  maanjäristysten  aiheuttamat  mag¬ 
neettikentän  muutokset  synnyttää  kuvatunkaltai- 
sia  reaktioita.  Hän  havaitsikin,  että  seismisillä  ta¬ 
pahtumilla  oli  vahva  yhteys  ufoväitteiden,  siep¬ 
pausten  ja  muiden  menneitten  vuosisatojen  ai¬ 
kana  ilmenneiden  kummallisten  ilmiöiden  välil¬ 
lä.  Ilmoitukset  oudoista  kokemuksista  huipentui¬ 
vat  viikkoja  ja  kuukausia  ennen  maanjäristyksiä, 
jolloin  magneettiset  muutokset  olivat  saattaneet 
tapahtua.  Persinger  testasi  teoriaansa  laborato¬ 
riossa  tuottamalla  keinotekoisesti  magneettiken¬ 
tän  muutoksia  koehenkilöille. 

Blackmore  matkasi  siis  Ontarioon,  jossa  hä¬ 
net  istutettiin  kypärä  päässä  hammaslääkärin  tuo¬ 
lia  muistuttavaan  nojatuoliin  pienessä  äänieriste¬ 
tyssä  huoneessa.  Mitä  sitten  tapahtui,  siitä  Black¬ 
more  kertoo  New  Scientist  -lehdessä  seuraavaa: 
"Olin  täysin  hereillä  eikä  mitään  näyttänyt  tapah¬ 
tuvan  ensimmäiseen  kymmeneen  minuuttiin.  Mi¬ 
nua  oli  pyydetty  kuvaamaan  ääneen  kokemuksia¬ 
ni  ja  tunsin  siksi  pakottavaa  tarvetta  sanoa  jotain, 
mitä  tahansa.  Sitten  äkkiä  kaikki  epäilykseni  ka¬ 
tosivat.  'Minä  keinun.  On  kuin  olisin  riippuma¬ 
tossa’  .  Tuntui  kuin  koko  maailma  olisi  kaksin  kä¬ 


sin  tarttunut  hartioihini  ja  nykäissyt  minut  ylös. 
Tiesin,  että  makasin  nojatuolissani,  mutta  joku  tai 
jokin  työnsi  minua  ylöspäin. 

Jokin  tuntui  tarttuvan  sääreeni,  nykäisi  ja 
väänsi  sitä  ja  kiskoi  ylös.  Tuntui  kuin  minua  oli¬ 
si  työnnetty  puoleen  väliin  kattoa.  Sitten  tulivat 
tunteet.  Tunsin  itseni  täysin  ulkopuoliseksi,  mut¬ 
ta  voimakkaaksi  ja  eloisaksi.  Äkkiä  tulin  raivoi¬ 
saksi,  ja  ohsin  halunnut  purkaa  kiukkuani.  Mut¬ 
ta  huoneessa  ei  ollut  mitään,  mihin  olisin  purka¬ 
nut  sitä.  Ehkä  noin  kymmenen  sekunnin  kulut¬ 
tua  vihantunne  oli  kadonnut.  Vähän  myöhemmin 
tunsin  yhtä  äkkinäisesti  pelkoa.  Olin  kauhuissa¬ 
ni,  vaikka  minulla  ei  ollut  siihen  mitään  erityis¬ 
tä  syytä.  Tunsin  itseni  parin  tunnin  ajan  heikoksi 
ja  lamaantuneeksi  sen  jälkeen  kun  olin  tullut  ulos 
kammiosta.” 

Blackmore  toki  tiesi  koko  ajan,  että  oudot  ko¬ 
kemukset  aiheutuivat  magneettikentän  muutok¬ 
sista  hänen  aivojensa  yläpuolella.  "Mutta  mitä  ih¬ 
misistä  tuntuu,  jos  sama  tapahtuu  heille  keskellä 
yötä  omassa  vuoteessaan?  Eivätkö  he  yritä  löy¬ 
tää  kokemukselle  selitystä  ja  yritä  selvittää,  kuka 
tai  mikä  hänelle  oli  aiheuttanut  sen?  Jos  joku  vie¬ 
lä  kertoo  heille,  että  syynä  olivat  ulkoavaruudes¬ 
ta  tulleet  muukalaiset,  eivätkö  he  silloin  hyväksy 
selitystä,  jos  ei  muuten  niin  ainakin  vakuuttuak¬ 
seen  itselleen,  etteivät  he  ole  tulleet  hulluiksi?”, 
Blackmore  kysyy. 

Marketta  Ollikainen 

Lähteet 

Susan  Blackmore:  Alien  Abductions,  Skeptic,  8, 
4/94. 

Susan  Blackmore:  Alien  Abduction,  New  Scien¬ 
tist,  10.  Nov.  1994 

Close  Encounters,  BBC2  Horizon  programme  on 
alien  abductions,  28  Nov.  1994 

Tieteen  tiedottamisen  ongeimista 

Jukka-Pekka  Puro 


Viestintätieteiden  näkökulmasta  tieteen  viestintää 
voidaan  lähestyä  ainakin  kahdella  tavalla.  En¬ 
sinnäkin  on  kiinnitettävä  huomiota  siihen,  miten 
tutkijat  ja  tiedeyhteisöt  viestivät  niitä  ympäröi¬ 
vän  yhteiskunnan  kanssa.  Miten  tieteentekijät  siis 
voisivat  asettaa  sanansa  julkiselle  sanalle  tieteen 
edellytysten  ja  odomsten  mukaisesti.  Toisaalta  on 
olennaista  tarkastella,  mitä  yleisiä  kriteerejä  tie¬ 
teestä  tiedottamiselle  —  ulkopuolisena  mediail- 
miönä  tiedeyhteisöistä  katsoen  —  voidaan  aset¬ 
taa.  On  tärkeää  arvioida,  mitä  media  kertoo  tie¬ 
teestä  ja  millaista  maailmankuvaa  media  välittää 
katsojille  tieteellisenä;  kysymys,  jota  painotettiin 
myös  Skepsiksen  vuoden  1994  Huuhaa-palkintoa 
jaettaessa. 

Tutkijoiden  ja  tiedeyhteisöjen  viestintää  voi¬ 
daan  lähestyä  käytännöllisenä  "mitä  minä  itse 
voisin  tehdä  seuratakseni  tieteen  viestiimän  kri¬ 
teerejä”  kysymyksenä.  Välitön  vastaus  tähän 
luonnollisestikin  on:  ”  argumentoin  tavalla  joka 
ei  viittaa  muuhun  kuin  siihen  mikä  on  tieteellises¬ 
ti  todistettavasti  osoitettavissa”.  Tämä  vastaus  on 
joissain  tapauksissa  riittävä.  Jos  esimerkiksi  tut¬ 
kijalta  kysytään  "montako  kilometriä  maantietä 
Suomessa  on?”  ja  tutkijalla  on  mahdolhsuus  an¬ 
taa  tarkka  luku,  viestintätilanteelta  ei  tarvitse  vält¬ 
tämättä  olettaa  sen  enempää.  Toisaalta  tämän  kal¬ 
tainen  viestintä  toteutuu  vain  harvoin.  Useimmi¬ 
ten  tutkijalta  odotetaan  kantaa  monimutkaisem¬ 
piin  ongelmiin,  muutakin  kuin  neutraalien  luku¬ 
jen  esittämistä. 

Nämä  odotukset  epäilemättä  kuuluvat  tieteen 
tehtäviin.  Vaikka  alkuperäiset  valistuksen  tiede¬ 
käsityksen  ihanteet  ovat  tätä  nykyä  pääosin  unoh¬ 
dettuja,  voitaneen  tieteeltä  edelleenkin  olettaa,  et¬ 
tä  sen  haijoittajat  palvelevat  yhteiskuntaa  ja  tar¬ 


joavat  sille  jotain  joka  edesauttaa  sitä  erilaisissa 
ongelmatilanteissa.  Toisin  sanoen  tutkijoiden  ja 
tiedeyhteisöjen  voidaan  odottaa  olevan  kykeneviä 
tuomaan  esille  erilaisissa  tilanteissa  oman  mie¬ 
lipiteensä;  heidän  tulee  pystyä  viestimään  'tie¬ 
teen  edustaman  kannan  puolesta’  ja  antamaan 
näin  oman  panoksensa  yhteiskunnan  järkevään 
toimintaan. 

Media  odottaa  vastauksia 

Kysymykseen  'miten  tutkijat  ja  tiedeyhteisöt 
viestivät  yhteiskunnan  kanssa’  on  mielekästä  teh¬ 
dä  yksinkertainen  kahtiajako.  Tutkijoiden  vies¬ 
tintä  yhteiskunnan  suuntaan  ei  ilmeisestikään  ole 
kovin  ongelmallista,  jos  sanottava  on  —  seura¬ 
ten  Jiirgen  Habermasin  terminologiaa  —  tekni¬ 
sen  intressin  alainen.  OngelmaUista  viestintä  on 
silloin,  kun  näin  ei  ole.  Esimerkiksi  uudesta  tie¬ 
tokoneesta  kertova  tutkija  on  tietojen  annossaan 
todennäköisesti  vakuuttavampi  kuin  patologi,  jo¬ 
ka  todistaa,  että  kuolemanjälkeistä  elämää  ei  ole. 
Vaikka  molemmat  edustavat  luonnontieteitä,  tie- 
tokonetutkijan  on  helpompi  vastata  kysymyksiin 
miksi  ja  miten  kuin  merkkejä  kuolemanjälkeises¬ 
tä  elämästä  etsivän  patologin.  Habermasilaista 
ajattelutapaa  seuraten  niin  emtmsipatorisiin  kuin 
hermeneuttisiinkin  kysymyksiin  hittyvä  tieteelh- 
nen  viestintä  törmää  mediassa  suurempiin  ongel¬ 
miin  kuin  teknisluonteinen. 

Voidaan  tietysti  sanoa,  että  tiedeyhteisöjen  ei 
pitäisi  ottaa  lainkaan  kantaa  emansipatorisiin  tai 
hermeneuttisiin  kysymyksiin.  Tämä  on  kuitenkin 
jo  median  ominaispiirteiden  vuoksi  ilmeisen  huo¬ 
no  vaihtoehto;  elleivät  tiedeyhteisöt  vastaa  nii¬ 
hin  kysymyksiin,  joita  niille  esitetään,  media  etsii 

vastauksia  muilta  tahoilta.  On  epäilemättä  parem¬ 
pi,  että  tiedeyhteisöt  ottavat  kantaa  myös  tämän¬ 
kaltaisiin  kysymyksiin,  vaikka  niihin  ei  voitaisi¬ 
kaan  vastata  teknisen  yksityiskohtaisesti,  kuin  et¬ 
tä  teknisten  intressien  ulkopuolelle  jäävää  maail¬ 
maa  sehtetään  uskontojen  tai  vastaavien  usko¬ 
musjärjestelmien  avulla.  Tämä  edellyttää  kui¬ 
tenkin,  että  tieteentekijöiden  ei  viestinnässään  pi¬ 
dä  pitäytyä  pelkästään  'viittaan  vain  siihen  joka 
on  todistettavissa’  -periaatteeseen.  Tärkeätä  on 
myös  se,  miten  tutkijat  ja  tiedeyhteisö  movat  sa¬ 
nottavansa  esille. 

Tutkijoista  'hyviä  esiintyjiä’ 

Voidaan  väittää,  että  jos  mtkijat  eivät  saa  mediois¬ 
sa  puettua  sanomaansa  'hyväksi  esiintymiseksi’, 
heidän  sanomansa  jää  huomaamattomaksi  ja  näin 
jää  runsaasti  tilaa  analogiselle  mutta  'epätieteel¬ 
liselle  hyvälle  esiintymiselle’.  Tutkijan  tulee  siis 
asettaa  itselleen  kaksiulotteinen  kysymys  'miten 
esiintyä  hyvin  noudattaen  kuitenkin  tieteen  pe¬ 
riaatteita.’  Viestintätieteen  näkökulmasta  näitä 
kahta  seikkaa  ei  voida  irrottaa  toisistaan.  Jos  tut¬ 
kijalta  kysytään  mielipidettä  kuolemanjälkeisestä 
elämästä,  ei  riitä  että  hän  esittelee  tosiseikat,  jotka 
puhuvat  kuolemanjälkeisen  elämän  äärimmäises¬ 
tä  epätodennäköisyydestä.  Tämän  hsäksi  hänen 
on  kyettävä  osoittamaan,  että  tämä  ei  perustu  pel¬ 
kästään  'ulkoisiin  faktoihin’,  veian  myös  rationeia- 
liseen  järkeen  jatiettyyn  ajattelutapaan.  Tosiseik¬ 
kojen  esittäminen  on  yleensä  ongelmatonta.  Kuu¬ 
lijoiden  vakuuttaminen  siitä,  että  'tiede  ei  ole  pel¬ 
kästään  lukuja  tai  termejä’  on  vaikeampaa. 

Periaatteessa  kysymys  onkin  siitä,  miten  hy¬ 
vin  tiedeyhteisöt  pystyvät  kertomaan  tieteellisen 
ajattelun  ja  tieteellisen  maailmankuvan  ominais¬ 
piirteistä.  Erilaisten  maailmankuvien  olemassao¬ 
lo  on  —  kuten  Thomas  Kuhn  on  todennut  — 
jo  tieteenkin  sisällä  suuri  ongelma,  saati  sitten 
tiedeyhteisöjen  ja  sitä  ympäröivän  yhteiskunnan 
välillä.  Monet  Kuhnin  ajatuksia  kommentoineet 


ovat  painottaneet,  että  maailmankuvien  välinen 
kiistely  tieteessä  perustuu  useimmiten  erilaisten 
retoristen  keinojen  Imyttöön.  Tämä  tieteessä  väis¬ 
tämätön,  joskaan  ei  ehkä  kovin  myönteinen  seik¬ 
ka,  tarjonnee  tieteen  viestinnälle  ainakin  yhden 
retorisen  ohjeen:  tieteen  maailmankuva  on  joka 
tapauksessa  retorinen  ilmiö,  näin  ollen  ei  ole  pe¬ 
riaatteellista  syytä,  miksi  tiedeyhteisöt  eivät  pe¬ 
rustaisi  viestintäänsä  yhteiskurman  suuntaan  yhtä 
lailla  retoriikan  keinoihin. 

Ehkä  merkittävin  retoriikan  mukanaan  tuoma 
ajatus  tutkijoille  ja  tiedeyhteisöille  on  nk.  mukau¬ 
tumisen  periaate.  Saadakseen  tieteellisen  ajatte¬ 
lun  paremntin  mediassa  läpi,  tutkijoiden  tulee  ol¬ 
la  kykeneviä  perustelemaan,  havairmoUistamaan 
ja  konkretisoimaan  sanottavansa  samalla  tavalla 
kuin  mediaa  seuraava  yleisö  arkipäivässään  te¬ 
kee.  Nämä  alkujaan  jo  Aristoteleelta  peräisin  ole¬ 
vat  ajatukset  ovat  yhä  ajankohtaisia.  Tutkijoiden 
ja  tiedeyhteisöjen  viestinnän  ei  tule  olla  sellais¬ 
ta,  että  tieteen  edustajat  katsotaan  'jonkin  muun 
kuin  meidän’  arvomaailman  edustajiksi.  Pahin¬ 
ta  mitä  voi  tapahtua  on,  että  tutkijoiden  katsottai¬ 
siin  olevan  'muiden  yläpuolella’.  Tieteen  viestin¬ 
nän  karmalta  on  ehntärkeää,  että  varsinkin  herme¬ 
neuttisten  ja  emansipatoristen  kysymysten  alueil¬ 
la  puhutaan  sillä  kielellä,  joka  on  tuttua  kuulijoil¬ 
le. 

Tieteestä  viestirmässä  on  siis  kaksi  tärkeää 
osatekijää.  Toisaalta  on  olemassa  erilaisin  omi¬ 
naisuuksin  varustettu  asia,  josta  halutaan  kertoa 
ja  toisaalta  se,  miten  asia  esitetään,  jotta  se  tu¬ 
lee  myös  vastaanottajalle  ymmärretyksi.  Mitä  vä¬ 
hemmän  teknisestä  teemasta  on  kyse,  sitä  enem¬ 
män  tutkijat  joutuvat  panostamaan  asian  esille 
tuomiseen.  Toisin  sanoen,  mitä  'epäkonkreetti- 
semmaksi’  teema  muuttuu,  sitä  enemmän  tutki¬ 
joiden  ja  tiedeyhteisöjen  on  kurmitettävä  huomio¬ 
ta  sanomansa  tieteellisiin  perusteluihin  osana  tie¬ 
teellistä  maailmarrkuvaa.  Tieteellistä  ajatteluta¬ 
paa  pitää  siis  "markkinoida”.  Tämä  ei  luonnolh- 
sestikaan  tarkoita  samaa  kuin  pölyirimurin  mark- 

kinoiminen,  mutta  toisaalta  ei  voida  väistää  si¬ 
tä  tosiasiaa,  että  tieteen  edustajia  mediassa  pide¬ 
tään  aina  nimenomaan  tieteen  edustajina.  Jos  tie¬ 
deyhteisöt  katsovat  tärkeäksi  erilaisten  pseudotie¬ 
teiden  edustajien  —  jotka  usein  ovat  hyviä  TV- 
esiintyjiä  —  väitteiden  kumoamisen,  on  niiden 
pystyttävä  edustamaan  omaa  vaihtoehtoaan  'pa¬ 
rempana’.  Tämä  'paremmuus'  tuskin  muotoutuu 
itsestään;  se  on  tuotava  esille  ja  viestittävä  ym¬ 
märrettävästi  tiedeyhteisön  ulkopuolisille. 

Tieteen  kriteerejä  mediassa 

Median  näkökulmasta  tieteen  viestintä  ei  poik¬ 
kea  muusta  viestinnästä,  mikä  näkyy  mmm  muas¬ 
sa  Yleisradion  ohjelmapoUtiikassa  Skeptikon  nu¬ 
merossa  23  (4/1994)  todettiin,  että  YLE  ansaitsi 
vuoden  1994  Huuhaa-palkinnon  juuri  sillä,  että  se 
asettaa  tieteen  ja  pseudotieteen  tasavertaisesti  rin¬ 
nakkain  (toisaalta  YLErn  tuoreimman  Ohjelma¬ 
toiminnan  säännöstön  mukaan  tämä  rinnakkain- 
asettelu  voidaan  perustaa  parlamentaarisesti  hy¬ 
väksyttyyn  periaatteeseen).  Ongelmana  on,  että 
jos  media  ei  erota  toisistaan  tiedettä  ja  pseudotie¬ 
dettä,  ja  jos  ihmiset  eivät  tiedä  mikä  on  tieteen  ja 
pseudotieteen  ero,  nämä  saattavat  sekoittua  erot¬ 
tamattomasti  toisiinsa. 

Huoli  tämän  kysymyksen  tiimoilta  on  aiheel¬ 
linen.  Esimerkiksi  George  Gerbner  on  tutki- 
muksiensa  yhteydessä  painottanut  (nk,  cultiva- 
tion  analysis  -tutkimus),  että  TV:n  katsojat  eivät 
ole  selvillä  siitä,  miten  fiktiomaailma  ja  toisaal¬ 
ta  tieteen  hahmottama  reaalimaailma  poikkeavat 
toisistaan.  Tästä  seuraa,  että  tiede  käytännössä 
kilpailee  samalla  viivalla  pseudotieteiden  kanssa. 
TV:n  maailmassa  pseudotiede  pystyy  perustele¬ 
maan  väitteensä  yhtä  hyvin  kuin  tiede  —  usein  jo¬ 
pa  paremmin,  koska  pseudotieteen  edustajat  ovat 
kiehtovia  ja  'puhuvat  kiehtovista  asioista’.  Media 
pystyy  näin  esittämään  'hämmästyttäviä  maail¬ 
moja’.  Katsojalle  ei  välttämättä  ole  merkitystä 
ovatko  ne  tosia  tai  epätosia.  Gerbnerin  mukaan 


katsoja  ei  mediaa  seuratessaan  tee  selkeää  eroa  to¬ 
dellisen  ja  epätodellisen  välillä. 

Tästä  Gerbnerin  havainnosta  seuraa  se  tie¬ 
teen  kannalta  huolestuttava  johtopäätös,  että  mi¬ 
tä  'kiehtovampi'  asia  on,  sitä  'kutsuvampi'  se 
on.  Yhdysvaltalaisissa  käyttötarkoitustutidmuk- 
sissa  (uses  and  gratification  research)'on  selvästi 
osoitettu,  ettei  ihmisten  katsomistottumuksia  voi¬ 
da  ohjata.  Katsojat  seuraavat  tiedeohjelmeia  vain 
jos  he  tuntevat  sen  heille  sillä  hetkellä  sopivaksi 
ja  miellyttäväksi.  Näin  ollen,  jos  pseudotieteel¬ 
linen  ohjelma  kiehtoo  enemmän,  kanavanvalitsin 
kääntyy  nopeasti  ufojen  tai  ikmsen  elämän  kar¬ 
toittamisen  suuntaan. 

Tieteen  kannalta  oleimainen  kysymys  onkin, 
voiko  tiede  olla  'kiehtovampi'  kuin  pseudotiede 
ja  pitääkö  tieteen  taistella  samalla  viivalla  pseu¬ 
dotieteen  kanssa.  Paul  Feyerabendin  mukaan 
tieteen  on  pystyttävä  vastaamaan  haasteeseen  ei¬ 
kä  rajoittaa  itseään  tiettyihin  tieteellisinä  pidettyi¬ 
hin  teema-alueisiin.  Tiede  voi  olla  yhtä  kiehtova 
kitin  pseudotiede,  mutta  tieteen  kiehtovuus  syn¬ 
tyy  muista  ansioista  kuin  todistamattomista  spe¬ 
kulaatioista. 

Media  odottaa  tieteeltä  vastauksia  ihmisiä  as¬ 
karruttaviin  'suuriin  kysymyksiin’.  Median  nä¬ 
kökulmasta  tieteen  pitäisi  siis  operoida  samoilla 
alueilla  kuin  pseudotieteetkin,  toki  kuitenkin  sel¬ 
keästi  tieteen  rationaalisuuden  periaatteisiin  noja¬ 
ten.  Tosin  sanoen  tieteen  pitäisi  kyetä  'avaamaan' 
suuria  yleisöjä  kiiimostavia  mystisiä  ja  askarrut¬ 
tavia  kysymyksiä  ymmärrettävään  muotoon.  Mi¬ 
ten  tämä  käytäimössä  tapahtuu,  on  toinen  kysy¬ 
mys.  Ongelmaa  tuskin  ratkaistaan  yhdellä  tai 
kahdella  TV-ohjelmalla  tai  lehtijutuilla,  joissa  tie¬ 
teen  edustajat  selventävät  pseudotieteen  esittämiä 
'totuuksia',  mutta  tämän  kaltaiset  ohjelmat  epäi¬ 
lemättä  voisivat  toimia  jonkin  kaltaisena  primus 
motorina.  Pitkän  päälle  tärkeää  on,  että  tiede  yli¬ 
päätään  —  tavalla  tai  toisella  —  vastaa  median 
kautta  pseudotieteiden  epätosiin  'totuuksiin'. 

Päätavoitteeksi  tämän  kaltaisessa  toimiimassa 

voitaneen  asettaa  'tieteen  mediakritiikki’.  Käy¬ 
tännössä  täUainen  kritiikki  lähestyy  tieteen  sisäl¬ 
lä  käytävää  'tieteen  kritiikkiä’,  jonka  periaatteet 
olisi  vain  kohdistettava  myös  mediaan.  Suuntaa 
kritiikille  voitaneen  löytää  yhdysvaltalaisesta  me¬ 
diatutkimuksesta,  jossa  erityinen  oppiaine  'reto¬ 
riikan  kritiikki’  (rhetorical  criticism)  tarjoaa  mah¬ 
dollisuuksia  kritisoida  metodologisesti  viestimiä, 
myös  pseudotieteiden  kritiikin  pohjalta.  Syste¬ 
maattinen  retoriikan  kritiikki  paljastaa  pseudotie¬ 
teessä  käytettyjen  metaforien  ja  käsitteiden  luon¬ 
teen,  niiden  viittaussuhteet  ja  terminologian  omi¬ 


naispiirteet.  Jos  tämänkaltainen  kritiikki  —  jo¬ 
ta  Yleisradio  esimerkiksi  ohjelmallaan  'Maailma 
sanojen  vankina’  toteuttaa  —  saataisiin  vakiirmu- 
tettua,  tieteen  ja  pseudotieteen  välinen  raja  saat¬ 
taisi  selkiintyä  nykyistä  paremmin. 

Kirjoittaja  toimii  tutkimusassistenttina  Jyväsky¬ 
län  yliopiston  viestintätieteiden  laitoksella.  Artik¬ 
keli  perustuu  osin  kirjoittajan  joulukuussa  1994 
Skepsiksen  yleisötilaisuudessa  pitämään  alustuk¬ 
seen. 


Skepsiksen  haaste 

10  000  mk  sille,  joka  pystyy  valvotuissa  olosuhteissa 
tuottamaan  paranormaalin  ilmiön 


Skeptikko  1/95 


17 


Siihen  aikaan  kun  isoisä  iehtiä  iuki 


Jari  Koponen 


Joukkoviestimien  pseudotieteen  markkinointi  ei 
ole  mikään  tämän  päivän  uutuus.  Jo  viime  vuo¬ 
sisadalla  meediot  ja  muut  parailmiöt  kiinnostivat 
myös  lehtiä.  Alkuun  jutut  käsittelivät  enimmäk¬ 
seen  hypnoosia,  mutta  myöhemmin  myös  vuonna 
1907  perustetun  kotimaisen  Förening  för  Psykisk 
Forskning  -seuran  ja  vastaavien  ulkomaisten  yh¬ 
distysten  toiminnasta  uutisoitiin  tiheästi. 

Kiinnostuksen  painopiste  oli  aluksi  selvästi 
spiritistien  toiminnassa.  Meedioilla  oli  uutisarvoa 
ja  ajan  tieteelhsiä  metodeja  sovellettiin  ilmiöiden 
tutkimiseen  yhtä  lailla  kuin  Edisonin  keksintöi¬ 
hin  tai  uusimpiin  sähköterapeuttisiin  laitteisiin. 
Pääsääntöisesti  artikkeleita  voi  kuitenkin  kuvata 
asiallisiksi.  Ne  on  laadittu  enimmäkseen  kansan¬ 
valistuksen  ja  tiedon  levittämisen  hengessä. 

Malliesimerkki  tästä  on  lääketieteen  kandi¬ 
daatti  Hannes  Vinterin  neliosainen  artikkelisar¬ 
ja  Päivälehdessä  vuodelta  1892.  Telepatia-ot¬ 
sakkeella  ilmestyneessä  sarjassa  esitellään  siihen 
mennessä  tehtyjä  tieteellisiä  kokeita,  mm.  Riche- 
tin,  Lombroson  ja  brittiläisen  Society  for  Psychi- 
cal  Societyn  järjestämiä  testauksia  Artikkelisar¬ 
jassa  kosketellaan  koetulosten  matemaattisia  to¬ 
dennäköisyyksiä,  joten  se  on  varsin  vaativa  ja  lie¬ 
nee  mennyt  monen  tuon  ajan  lukijan  käsitysky¬ 
vyn  yli.  Saija  on  tasapuolinen,  kriitikkojenkin  ää¬ 
ni  tuodaan  esiin.  Saijan  lisäksi  Fäivä/e/iti  julkaisi 
samana  vuonna  kaksiosaisen  artikkelin  Kummit¬ 
telusta,  jonka  oli  signeerannut  nimimerkki  S. 

Sanomalehdet  ja  aikakauslehdet  alkoivat  eriy¬ 
tyä  toisistaan  Suomessa  1910-luvulla.  20-  ja 
30-luvuilla  ilmestyi  maassamme  erilaisia  viih¬ 
de-  ja  lukemistolehtiä  enemmän  kuin  milloinkaan 
muulloin.  Kova  kilpailu  lukijoista  kallisti  vaakaa 
erilaisten  'sensatsioonien’  puolelle  ja  aiemmil¬ 


le  sanomalehdille  pääsääntöisesti  leimallinen  oi¬ 
keellisuus  ja  tasapuolisuus  hukkuivat  tämän  viih- 
depäästön  alle. 

Karisto  julkaisi  vuosina  1918-1929  Maail- 
mu-nimisen  kuukausilukemiston  ja  se  oli  ensim¬ 
mäisiä  suomalaisia  yleistajuisia  ja  laajasisältöisiä 
aikakauslehtiä.  Huipussaan  sen  levikki  oli  yli 
60  000  eli  se  oli  lajissaan  levirmein  lehti  Suomes¬ 
sa.  Vuosina  1920-1922  Maailmassa  julkaistiin 
A.  Conan  Doylen  viisiosainen  artikkehsaij  a  Kar¬ 
toittamaton  rannikkoja  sen  loputtua  vielä  artikke¬ 
li  Vihdoinkin  todisteet!  Valokuvia  ihmisen  eloon¬ 
jäämisestä. 

Sherlock  Holmesin  luoja  Doyle  oli  ollut  suo¬ 
malaisen  lehdistön  kestokulutushyödyke  jo  vuo¬ 
sikymmeniä.  Maailmakin  julkaisi  Doylen  Hol- 
mes-novelleja,  joten  hänen  voimakas  esiintymi¬ 
sensä  spiritismin  puolestapuhujana  luoimollisesti 
hyödynnettiin.  Sarja  on  yksipuolista  spiritismin 
apologiaa  kuten  osien  otsakkeistakin  voi  aavistel¬ 
la:  Henkien  laki.  Uutta  valoa  vanhoihin  rikoksiin. 
Varjoja  verholle.  Vanha  tarina  uudelleen  kerrottu¬ 
na  ja  Ehdoton  todistus. 

Apu  alkoi  ilmestyä  vuonna  1933  ja  se  oli  en- 
sinunäiset  vuodet  puhdas  lukemistolehti.  Vuosi¬ 
kymmenen  lopulla  lehdessä  alkoi  ilmestyä  artik¬ 
keleita,  joiden  osuus  vakiintui  noin  puoleen  leh¬ 
den  sisällöstä.  Vuoden  1937  alusta  Apu  alkoi  jul¬ 
kaista  Dag  Hemdalin  laatimaa  horoskooppia,  jo¬ 
ka  alussa  oli  suurellisesti  viikottainen  päiväkoh- 
tainen  ennustus  Suomelle  ja  muulle  maailmal¬ 
le.  Myöhemmin  siirryttiin  viikkohoroskooppei- 
hin,  koska  "eimustusten  ajallinen  täsmällisyys  voi 
eri  tapauksissa  vaihdella”.  Vuodesta  1939  läh¬ 
tien  eimustukset  tehtiin  vuoroviikoin  astrologian 
ja  numerologian  avulla. 

Horoskooppi  saavutti  ilmeisen  suuren  suosin, 
sillä  lehden  täytyi  useissa  numeroissa  ilmoittaa 
Hemdalin  kotiosoite,  jotta  halukkaat  voisivat  ti¬ 
lata  henkilökohtaisia  horoskooppeja.  Lehti  toi¬ 
mi  tässä  yhteydessä  myös  horoskooppien  takuu¬ 
miehenä  ilmoittaen:  ”Kun  meiltä  on  myöskin  tie¬ 
dusteltu  hra  Hemdalin  laatimien  horoskooppien 
paikkansapitävyyttä,  voimme  vain  ilmoittaa,  et¬ 
tä  hra  Hemdal  laati  viime  joulukuussa  —  en¬ 
nen  kuin  viikkoennustuksia  ryhdyttiin  julkaise¬ 
maan  —  kolme  henkilöhoroskooppia,  jotka  piti¬ 
vät  paikkansa  ihmeteltävällä  tarkkuudella.” 

Asiaan  tietysti  kuului,  että  juuri  Hemdalin  ast¬ 
rologia  lanseerattiin  'tieteenä’;  hän  oli  saksalai¬ 
sen  Johannes  Vehlowin  oppilaita.  Lehden  haas¬ 
tattelussa  (Apu  13/1937)  Hemdal  leimaa  muut 
kuin  Vehlovvin  opit  humpuukiksi  tai  virheellisik¬ 
si  ja  arvioi  Avussa  olleista  ennustuksistaan  koh¬ 
dalleen  osuneen  91  prosenttia.  Satunnainen  se- 
laiUja  on  kyllä  tästä  prosenttiluvusta  täysin  eri 
mieltä,  esimerkiksi  riittäköön  mitä  herra  ennus¬ 
tajalla  on  joulukuussa  1938  sanottavaa  vuodesta 
1939.  'Tleensä  näyttää  siltä,  kuin  vuosi  1939  tu¬ 
lisi  olemaan  paljon  rauhallisempi  kuin  tämä  vuo¬ 
si.  Kaikki  merkit  viittaavat  siihen,  että  erikoisen 
pahoja  tilanteita  ei  synny,  jonka  vuoksi  rauhalli¬ 
nen  kehitys  saanee  jatkua  vielä  ainakin  vuoden 
eteenpäin.” 

Dag  Hemdal  lienee  ollut  aikansa  parhaiten  ta¬ 
loudellisesti  menestynyt  kotimainen  ammattiast- 
rologi,  sillä  paitsi  Apua  hän  avusti  myös  usei¬ 
ta  muita  lehtiä.  Hän  toimi  esimerkiksi  Ilmarisen 
viihdelehtien  hoviastrologina  pitkälle  50-luvulle 
saakka.  Martikkelitietoihin  saakka  hän  ei  tätä  toi¬ 
mintaansa  päästänyt.  Niissä  todetaan  vain  lakoni¬ 
sesti  'sanomalehtimies'. 

Vuoima  1938  Avun  tahti  vain  parani.  Lehti  al¬ 
koi  julkaista  52-osaista  sarjaa  Henkimaailman  sa¬ 
laisuudet.  Lista  sarjan  osien  otsikoista  antaa  ku¬ 
van  sisällöstä. 

1.  Henkien  airieellistuminen 

2.  Spiritismi 


3.  Hypnotismi 

4.  Telepatia 

5.  Meediot 

6.  Kummittelevat  haamut 

7.  Selvänäköisyys 

8.  Ihmeelhset  unet  ja  unissakävelijät 

9.  Astraalitaso 

10.  Riivatut 

11.  Unissasaamaajat 

12.  Uruen  avulla  paljastettuja  rikoksia 

13.  Kuuluja  kummituksia 

14.  Kuuluisia  spiritistisiä  istuntoja 

15.  Salaperäiset  parantavat  voimat 

16.  Pellosmaan  torpan  kummitukset 

17.  Kuollut  ilrruantajana 

18.  Haamu,  joka  puhui 

19.  Kaksi  kummittelevaa  kuollutta 

20.  Turbaartipäinen  kummitus 

21.  Mustqrukuinen  kiunrrtitus 

22.  Aution  talon  kummitus 

23.  Neljäs  ulottuvaisuus 

24.  Helene  Smithin  arvoitus 

25.  Kiuruveden  kuuluisa  selvänäkijä 

26.  Oliko  Hanussen  petkuttaja? 

27.  Eetteriruumis  ja  sen  kummitteluilmiöt 

28.  Yhdeksän  vuotta  'kuolleena' 

29.  Pastori  Geverin  ihmeelliset  kokemukset 

30.  St.  Nauresin  vihainen  kummitus 

31.  Kristalloskopia  ihmeellinen  näkemisen  taito 

32.  Mrs  Piper  ihmeellinen  meedio 

33.  Mitä  unet  merkitsevät? 

34.  Kummitukset  ja  kuuluisuudet 

35.  Mestauspaikan  kummitus 

36.  Valekuolleetja  valekuolema 

37.  Meedio  Rudi  Schneider 

38.  Moab  Hillin  kumrrutus 

39.  D.D.  Homen  ihmeelliset  kokeet 

40.  Ihmeellisiä  ermustuksia 

41.  Henkien  välikappaleet 

42.  Kirjastosahn  kumrrutus 

43.  Näkymättämän  käden  kirjoitukset 

44.  Musta  magia 

45.  Ihmeellinen  alitajunta 

46.  Yöpikajunan  arvoitus 

47.  Fakiirien  ihmeteot 

48.  Rikoksia  paljastava  meedio 

49.  ’Röntgensilmäiset’  meediot 

50.  Kolerakummitus 

5 1/52.  Salaperäinen  voimanlähde. 

Eikä  tässä  vielä  kaikki.  Lehti  julkaisi  myös 
toisen  saijan.  Ihmeellinen  maailma,  joka  sisälsi 
samantapaisia  juttuja.  Tässä  muutamia  otsakkei¬ 
ta: 

-  Maanalainen  valtakunta  —  Agarthi 

-  Mereen  uponnut  maa  —  Mu 

-  Urgan  lentävät  munkit 

-  Aasian  arvoituksia 

-  Shangri-la 

-  Mitä  Nostradamus  ennusti 

-  Atlantis  —  tarua  vai  totta? 

-  Nykyajan  suurin  ihmeidentekijä 

-  Sähkön  salaperäinen  voima  (taikavarpu, 
keskustelu  kuolleiden  kanssa). 

Näihin  kun  lisätään  vielä  jokunen  erillisartik- 
keli  sekä  numerologiaa  käsittelevä  sarja  Saamme¬ 
ko  ennustaa  teille?  niin  voi  todeta  Avun  lukijoi¬ 
den  saaneen  todella  tuhdin  annoksen  hömppätie- 
dettä.  Kaikkiaan  noin  15  prosenttia  Avun  vuoden 
1938  sivuista  kuuluu  tähän  kategoriaan.  Sama  jat¬ 
kui  vielä  parina  seuraavanakin  vuonna,  tosin  pie¬ 
nenevin  sivumäärin  kuimes  koko  aihe  hiipui  ole¬ 
mattomiin  sodan  aikana. 

Apu  kuului  30-luvun  lopulla  luetuimpiin  ai- 
kakausilehtiin  Suomessa,  joten  tämäntapaisilla 
kirjoituksilla  oli  varmasta  oma  yleisön  asenteita 
muokkaava  vaikutuksensa.  Vaikka  sota  ja  sen  jäl¬ 


keinen  jälleenrakennus  vaimensivatkin  kiinnos¬ 
tusta  pseudotieteisiin,  jotain  on  kuitenkin  varmas¬ 
ti  jäänyt  itämään  lukijoiden  mielen  sopukoihin  ja 
mainituilla  kirjoituksilla  on  ollut  oma  osuutensa 
'rajatieteiden’  leviämiseen  Suomessa. 

Apu  oli  aloittanut  työttömien  myymänä  jul¬ 
kaisuna  ja  sellainen  oli  myös  Urpu.  ■  Mutta  toi¬ 
sin  kuin  Avun  Urvun  historia  jäi  lyhyeksi.  Se  il¬ 
mestyi  vain  vuosina  1932-1933.  Jälkimmäisenä 
vuonna  lehdessä  julkaistiin  tietämäni  mukaan  ai¬ 
noa  tuon  ajan  yleisölehdistä  löytämäni  kriittinen 
artikkeli  pseudotieteistä.  Anonyymina  julkaistu 
artikkeli  Haluatteko  tietää  tulevaisuuterme?  rat¬ 
koo  auki  horoskooppeihin,  kaukopararmukseen  ja 
maasäteilyyn  liittyviä  myyttejä.  Vahinko  vain,  et¬ 
tä  kyseessä  on  lyhyt  artikkeli  eikä  laajempi  artik- 
keUsarja. 

Lehdistöön  on  konservoitunut  mahtava  mää¬ 
rä  aineistoa  mitä  erilaisimmilta  aloilta.  Edellä  esi¬ 
tettyjen  pointintojen  perusteella  lienee  selvää,  et¬ 
tä  suomalaisen  pseudotieteen  historiaa  ja  sosiolo¬ 
giaa  tutkivalle  lehtien  läpikäyminen  on  välttämä¬ 
töntä  ja  antoisaa  puuhaa. 

Esimerkit  näyttäisivät  osaltaan  myös  vahvis¬ 
tavan  käsitystä,  että  pseudotieteiden  medialevi- 
tyksen  maksimoituminen  osuu  nousukausiin.  Jo¬ 
ten  jos  ja  kun  tämä  lama  joskus  loppuu,  hiokoon 
Skepsis  kyntensä  kuntoon  siihen  mermessä. 

Kirjoittaja  on  filosofian  kandidaatti  ja  yksi  Skep¬ 
sis-yhdistyksen  perustajajäseniä.  Artikkelia  var¬ 
ten  hän  on  käynyt  läpi  suomalaista  lehdistöä  aina 
viime  vuosisadan  puolivälistä  lähtien. 

Kalevalan  synty 

Kimmo  Pietiläinen 


Kalevalan  olemus  ja  erityisesti  Sammon  merki¬ 
tys  ovat  aina  puhuttaneet  suomalaisen  kansanpe¬ 
rinteen  tutkijoita.  Yleensä  mytologiamme  olete¬ 
taan  perustuvan  todellisiin  tapahmmiin.  Sen  san¬ 
kareiden  uskotaan  eläneen,  onpa  Kalevan  kansan 
asuinsijojakin  yritetty  paikallistaa  runoissa  esiin¬ 
tyvien  tietojen  avulla.  Teorian  mukaan  alkupe¬ 
räinen  runonlaulaja  on  kertonut  kaikki  tapahtu¬ 
mat  sellaisina  kuin  ne  ohvat.  Uudet  sukupolvet 
ovat  tahtomattaan  värittäneet  ja  vääristäneet  nii¬ 
tä  omien  elinolosuhteidensa  ja  kulttuuriensa  mu¬ 
kaan.  Ne  eivät  ole  oUeet  alkuperäisessä  opissa, 
käynyt  mailla  mahtimiesten, 
saanut  ulkoa  sanoja, 
loitompata  lausehia,  (50.  runo) 
kuten  Kalevala  itsekin  myöntää. 

Kaiken  perustana  on  huomata,  että  Väinämöi¬ 
nen  ja  useat  muut  Kalevan  kansalaiset  olivat  ava- 
ruusmiehiä.  He  tuhvat  tähtien  takaa.  Tien  osoit¬ 
timia  on  monia  ja  runolaulaja  kertoo  kaiken. 

Kalevala  on  siis  kertomus  avaruudesta  tulleis¬ 
ta  humanoideista  ja  heidän  yrityksestään  sivistää 
Maan  asukkaita.  Heidän  vähäinen  joukkonsa  ha¬ 
joaa  pian  tässä  suhteessa  kahteen  vastakkaisella 
tavalla  ajattelevaan  ryhmään,  joiden  perimmäiset 
ideologiat  ovat  säilyneet  tähän  päivään  saakVa 
Toinen,  Väinämöisen  johtama  noudatteli  ilmei¬ 
sesti  retkikunnan  tarkoimsperiä.  Se  pyrki  eristäy¬ 
tymään  Maan  alkuperäisistä  asukkaista,  joiden  pi¬ 
ti  antaa  elää  ja  kehittyä  omissa  oloissaan.  Väinä¬ 
möisen  mielestä  avaruusmiesten  tehtäviin  ei  kuu¬ 
lunut  johtaa  planeetalta  löytynyttä  elämää,  vaan 
heidän  piti  tehdä  havaintoja,  tarkkailla  sitä  syr¬ 
jästä  ja  odottaa  pelastusretkikuntaa  Kaiken  tut¬ 
kimuksen  piti  olla  pyyteetöntä  perustutkimusta. 
Saatuja  tuloksia  käytettäisiin  hyväksi  vasta  koto¬ 


na,  silloinkin  vain  avaruusmiesten  omien  luon- 
nonteorioiden  vahvistamiseen. 

Toinen  ryhmä,  Ilmarisen  johtamat  teknokraa¬ 
tit,  suositteli  Maan  j  a  sen  asukkaiden  häikäilemät- 
tömämpää  hyväksikäyttöä.  Planeetasta  piti  tehdä 
heidän  mielestään  avaruusmiesten  kotiplaneetan 
siirtotähti. 

Väinämöinen,  Ilmarinen,  Kalervo,  Untamoja 
monet  muut  mlivat  Maa-planeetalle  Ilmatar-nimi- 
sellä  avaruusaluksella.  Joukossa  oli  myös  lapsia 
ja  naisia,  esimerkiksi  Lemminkäisen  äiti,  mutta 
Maan  yhteisöjen  patriarkaaliset  ajatusradat  ovat 
syrjäyttäneet  heidät  Kalevalasta.  Runoelman  mu¬ 
kaan  matka  oli  kestänyt  kahdeksan  vuotta,  joka 
on  hyvin  sopusoinnussa  ulkoavaruuden  etäisyyk¬ 
sien  kanssa.  Aurinkokuntaamme  lähinnä  oleva 
tähti.  Alfa  Centauri,  on  runsaan  neljän  valovuo¬ 
den  päässä,  joten  se  voisi  olla  matkalaisten  koti- 
tähti,  josta  sanotaan: 

Hyvä  on  sinne  päästäksesi, 
kaunis  kaapsahellaksesi: 
yli  kuun,  alatse  päivän, 
taivon  tähtien  välitse. 

Lennät  päivän  löyhyttelet 
kuutamoisen  kulmaluilla, 
siitä  toisen  siuottelet 
otavaisen  olkapäille, 
kolmannen  kohotteleihet 
seitsentähtisen  selälle; 
siit'  on  matkoa  palanen, 
pikkarainen  piiramata.  (15.  runo) 
Ilmattaren  laskeutuessa  sattui  kuitenldn  on¬ 
nettomuus.  Runoilija  ei  valitettavasti  osaa  kertoa, 
mitä  pitkän  matkan  jälkeen  tapahtui.  Maahantu- 
lovaiheessa  raketin  käyttöjäijestelmät  ilmeisesti 
joutuivat  epäkuntoon,  mutta  vieraiden,  hämmäs- 

tyttävien  ilmiöiden  ja  pitkälle  kehittyneen  tekno¬ 
logian  ymmärtäminen  menee  runoilijan  tajunnan 
ulkopuolelle.  Hänen  on  turvauduttava  omasta  ko¬ 
kemuspiiristään  ottamiinsa  vertauksiin: 

Ikävystyi  aikojansa, 
ouostui  elämätänsä, 
aina  yksin  ollessansa, 
impenä  eläessänsä, 
ilman  pitkillä  pihoilla, 
avaroilla  autioilla. 

Jop’  on  astuiksen  alemma, 
laskeusi  lainehille, 
meren  selvälle  selälle, 
ulapallen  aukealle. 

Tuli  suuri  tuulen  puuska, 
iästä  vihainen  ilma; 
meren  kuohuille  kohotti, 
lainehille  laikahutti.  (1.  runo) 

Pitkän,  yksinäisen  avaruusmatkan  jälkeen  Il¬ 
matar  siis  syöksyi  päistikkaa  mereen.  Se  oli  il¬ 
meisesti  iso  alus,  koska  se  sai  voimakkaan  aallon 
aikaan.  Ilmattaren  matkustajat  viettivät  tämän  jäl¬ 
keen  pitkän  ajan  "kapehessa  kantajassaan”.  Hei¬ 
dän  tarkoituksensa  oli  varmaankin  saavuttaa  im¬ 
muniteetti  Maan  mikrobien  ja  tautien  suhteen  ja 
toisaalta  suojata  Maata  heidän  omilta  vaivoil¬ 
taan.  Tiedämmehän  toki  omasta  kokemuksesta, 
että  kulttuurien  vuorovaikutukseen  kuuluu  myös 
tautien  vaihto.  Kolumbus  vei  Amerikkaan  kupan 
j  a  keuhkotaudin.  Sivistyneet  matkalaiset  eivät  ha¬ 
lunneet  aiheuttaa  samanlaista  onnettomuutta. 

Haaksirikkoutuneet  avaruusmiehet  lähettivät 
jatkuvasti  kotiplaneetaUeen  radiosanomia  ja  yrit¬ 
tivät  samalla  korjata  alustaan.  Miehistö  ei  kuiten¬ 
kaan  pystynyt  viemään  työtään  päätökseen,  koska 
heitä  oli  liian  vähän.  Niinpä  Ilmattaren  koekäyt¬ 
tö  aiheutti  suurempia  vahinkoja  kuin  aluksessa  oli 
alunperin  ollutkaan. 

Jopa  tuosta  veen  emonen, 
veen  emonen,  ilman  impi, 
tuntevi  tulistuvaksi, 
hipiänsä  hiiltyväksi; 


luuli  polvensa  palavan, 
kaikki  suonensa  sulavan. 

Vavahutti  polveansa. 

Järkytti  jäseniänsä: 
munat  vierähti  vetehen, 
meren  aaltohan  ajaikse; 
karskahti  munat  muruiksi, 
katkieli  kappaleiksi.  (1.  runo) 

Munat  ovat  Ilmattaren  ntiehistö.  Heistä  oli 
ensimmäisenä  avannut  aluksen  luisen,  siis  luun- 
näköisen  muovisen  lukon  päällikkö,  jonka  nimi 
vääntyi  kansan  suussa  Väinämöiseksi.  Hän  uh¬ 
rautui  muiden  puolesta  kokeilemaan  Maan  olo¬ 
suhteita.  Sotkalla,  lentokoneella  hän  tutki  aluksen 
ympäristöä  ja  sairasti  lukuisat  taudit,  "virui  siel¬ 
lä  viisi  vuotta”.  Kun  avaruusmiehet  uskoivat,  et¬ 
tä  he  olivat  Väinämöisen  avulla  saaneet  riittävän 
immuniteetin,  he  päättivät  kokeilla  olivatko  saa¬ 
neet  aluksensa  sittenkin  kuntoon.  Heidän  kotipla¬ 
neetaltaan  oli  ilmeisesti  ilmoitettu,  että  pelastus- 
retkikuiman  lähettäminen  nopeasti  oli  mahdoton¬ 
ta.  Heitä  pyydettiin  odottamaan  useita  vuosikym¬ 
meniä  Mittavat  varotoimet  osoittavat,  että  he  oli¬ 
vat  hyvin  tietoisia  toivottomasta  asemastaan.  He 
olivat  tietenkin  varautuneet  jäämään  Maahan  jo 
Ilmattaren  laskeutuessa  ja  Väinämöinen  oli  pan¬ 
nut  alulle  maanviljelyksen  ja  kasvien  jalostuksen, 
jonka  PeUervoinen,  pellon  poika  sai  sittemmin 
tehtäväkseen. 

Koekäytön  aikana  raketti  tuhoutui  ja  nuehis- 
tö  joutui  jättämään  uppoavan  hylyn.  Jotkut,  eh¬ 
kä  kaikkein  tärkeiimnät  osat  ja  asiakirjat  muitten 
muassa  avaruusaluksen  tietopankki  toki  ehdittiin 
pelastaa,  mutta  onnettomuus  oli  kuitenkin  hyvin 
vakava.  Menetettiinhän  siinä  huomattava  raaka- 
ainelähde.  Parin  vuosikymmenen  yhdessäolon  ai¬ 
kana  toisiinsa  kyllästyneet  epätoivoiset  avaruus¬ 
miehet  eroavat.  Moraali  rakoilee  ja  miehistö  ha¬ 
jaantuu.  Useirmnat  yrittävät  tulla  yksinään  toi¬ 
meen.  Loput  muodostavat  Kalevan  kansan  run¬ 
gon.  Voimme  vain  kysyä,  miten  heidän  kulttuu¬ 
rinsa  on  vaikuttanut  omiin  kansallisiin  erikoispiir- 

teisiimme? 

Elämä  Maassa  ei  ala  rohkaisevasti.  Koti-ikä¬ 
vän  ja  sopeutumisvaikeuksien  lisäksi  käy  ilmi, 
että  tulokkaat  eivät  kyenneet  tuhoamaan  kaikkia 
tuomiaan  viruksia.  Maassa  olosuhteet  ovat  ul¬ 
koavaruuden  eliöille  niin  suotuisat,  että  ne  ovat 
tuhota  kaiken  elämän.  Kalevalassa  esteettä  rie¬ 
huvaa  avaruuden  kasvillisuutta  kuvataan  jättiläis¬ 
mäiseksi  tammeksi. 

Ojenteli  oksiansa, 
levitteli  lehviänsä. 

Latva  täytti  taivahalle, 
lehvät  ilmoille  levisi; 
piätti  pilvet  juoksemasta, 
hattarat  hasertamasta, 
päivän  peitti  paistamasta, 
kuuhuen  kumottamasta.  (2.  runo) 
Väinämöinen  kumppaneineen  löytää  onnek¬ 
si  ratkaisun  ongelmaan.  He  kehittävät  rokotteen, 
"miehen  peukalon  mittaisen”,  jolla  taudin  kehi¬ 
tys  hillitään  ja  lopulta  se  tuhotaan.  Maan  pelas¬ 
tuminen  oli  kuitenkin  täpärällä.  Taudin  aiheut¬ 
tamat  tuhot  olivat  valtavat.  Kehittyneen  tekno¬ 
logian  avulla  saatiin  osa  raiskautuneista  alueis¬ 
ta  kasvamaan  tehokkaasti.  Raketista  pelastetuilla 
koneilla  saatiin  pellot  suhteellisen  nopeasti  kun¬ 
toon  ja  ekologisesti  oikeaoppisella  viljelyllä  ylly¬ 
tettiin  maata  kasvamaan. 

Akka  manteren-alainen, 
mannun  eukko,  maan  emäntä! 

Pane  nyt  turve  tunkemahan, 
maa  väkevä  vääntämähän!  (2.  runo) 
Käkien  kukuntapuiden  jättäminen  on  tulkit¬ 
tava  avaruusmiesten  biodynaamisen  viljelytavan 
vertaukseksi.  Tuholaiset  pyrittiin  tuhoamaan  nii¬ 
den  luonnollisilla  vihoUisiUa.  Toisaalta  he  ym¬ 
märsivät,  että  Maan  luontoa  ei  saanut  tuhota. 
Avaruusaluksen  miehistö  olisi  tuskin  pystynyt 
luomaan  ja  ylläpitämään  tai  edes  tarviimutkaan 
kovin  suuria  peltoja.  He  tyytyivät  aluksi  vähään 
ja  heidän  kaskensa  jäivät  pieniksi. 

Väinämöisen  mielestä  Maan  luonto  sellaise¬ 


naan  oli  arvo,  jota  ei  saanut  hävittää.  Se  kuului 
ihmiskunnalle  eikä  ulkopuolelta  tulleilla  ollut  oi¬ 
keutta  sen  hävittärriiseen.  Väinämöinen  oli  siis 
luoimonsuojelija  ja  hänen  oppinsa  mukaan  luon¬ 
non  kanssa  piti  elää  sovussa.  Tämän  osoittavat 
Antero  Vipusen  sanat  kun  Väinämöinen  ryhtyy 
tutkimaan  luontoa  Ilmtuisen  kurmostairtiUa  lait¬ 
teilla. 

Lienet  tullut  taivahalta, 
poutapilvien  periltä, 
nouse  taasen  taivahalle, 
tuonne  ilmoille  ylene, 
pilvihin  pirisevihin, 
tähtihin  tärisevihin, 
tulena  palelemahan 
säkehinä  säikkymähän, 
auringon  ajelemilla, 
kuun  kehyen  kiertämillä!  (17.  runo) 
Säkeistä  huomaamme  Kalevalan  tuntevan  ava¬ 
ruuden  rajut  kylmän  ja  kuumuuden  vaihtelut,  "tu¬ 
lena  palelemahan”,  kuten  siinä  sanotaan.  Muis¬ 
tamme,  kuinka  Kuussa  käyneiden  miesten  te¬ 
levisiokaapelit  sulivat  auringossa,  kun  varjossa 
oli  samanaikaisesti  pakkanen.  Tällaisten  tietojen 
olemassaolo  tukee  voimakkaasti  avaruusmiesten 
käyntiä  täällä.  He  välittivät  ihnusille  vierailunsa 
aikana  joitakin  tietoja,  jotka  kuten  huomaamme 
ovat  säilyneet  meidän  päiviimme  saakka. 

Ilmarisen  johtamien  teknokraattien  mielen¬ 
muutoksen  retkikunnan  alkuperäisistä  tarkoitus¬ 
peristä  aiheutti  epäilemättä  epätoivon  tunne,  joka 
syntyi  haaksirikon  ja  ehkä  peruuttamattoman  eron 
omasta  kulttuurista  aiheuttama.  Maalle  haluttiin 
kostaa  sen  heille  tuottamat  kärsimykset.  Veraal- 
le  elämälle  ja  luormolle  ei  aiottu  antaa  juuri  ntin- 
käänlaista  arvoa.  Ihnuskunta  oli  joidenkin  mie¬ 
lestä  vain  halpaa  orjatyövoimaa,  älyttömiä  juhtia, 
joita  voitiin  säälittä  käyttää  teknologian  rakenta¬ 
miseen.  Kaikki  rikkaudet  piti  käyttää  välittömäs¬ 
ti  avaruusmiesten  hyväksi. 

Sanovi  sanalla  tuolla: 

'Voi  sinua,  rauta  raukka. 

kun  olet  kurjassa  tilassa 
alahaisessa  asussa, 
suolla  sorkissa  sutosen, 
aina  karhun  askelissa!’  (9.  runo) 

Ilmarinen  kumppaneineen  ryhtyy  rakenta¬ 
maan  onnelaansa.  Samalla  avaruusmiesten  kes¬ 
keinen  kiista  perustutkimuksen  ja  soveltavan  tut¬ 
kimuksen  tai  luonnonsuojelun  ja  luonnon  hyväk¬ 
sikäytön  välisestä  ristiriidasta  siirtyi  suomalai¬ 
seen  mytologiaan.  Kalevalassa  se  sai  Sammon 
muodon.  Onkin  aiheellista  kysyä  ovatko  nä¬ 
mä  nykyään  niin  polttavat  ongelmat  ihmiskunnan 
teollisen  kehityksen  synnyttämiä  vai  ovatko  ne 
Kalevalan  peruja. 

Sampo-runot  samoin  kuin  koko  Kalevalakin 
on  kuvaus  avaruusmiesten  yrityksestä  muuttaa 
Maa  teolliseksi  valtioksi,  avaruusmiesten  hallit¬ 
semaksi  jättiläiskoneeksi.  Vähälukmset  vieraat 
joutuivat  kuitenkin  kahden  vakavan  ongelman 
eteen,  joista  toinen  syntyi  heidän  itsensä  keskuu¬ 
dessa.  Matkalla  ja  Maassa  syntyneet  ja  kasvaneet 
lapset  alkoivat  vaatia  joukossa  valtaa.  Heidän  oli 
vaikea  sopeutua  avaruusmiesten  kehittyneen  yh¬ 
teisön  vaatimiin  elämäntapoihin,  koska  elinolo¬ 
suhteet  olivat  niin  alkeelliset  Heidän  mielestään 
riitti,  että  hankittiin  toimeentulon  kannalta  välttä¬ 
mättömät  tarvikkeet  Yleviä  hengentoimintoja  he 
suorastaan  halveksivat,  j  a  usein  he  keskittyivätkin 
ihmisiltä  oppimiinsa  huveihin  esimerkiksi  tappe¬ 
luihin.  Väinämöisen  teollistamissuunnitelmissa 
kärsimä  arvovaltatappio  johti  lopulta  Joukahaisen 
kilpalaulantayritykseen,  vaikka  Isoja  Emo  häntä 
siitä  vakavasti  varoittivatkin.  Tunsivathan  he  to¬ 
ki  matkatoverinsa  Väinämöisen,  avaruusaluksen 
päällikön,  mahdin,  hänen  rajattomien  tietojensa 
voiman. 

Joukahainen  provosoi  riitaa: 

Ken  ei  käy  miekan  mittelöhän, 
lähe  ei  kalvan  katselohon, 
sen  minä  siaksi  laulan, 
alakärsäksi  asetan. 

Panen  semmoiset  urohot 


sen  sikäli,  tuon  täkäli, 
sorran  sontatunkiohan, 
läävän  nurkkahan  nutistan.  (3.  runo) 
Väinämöinen  kimpaantuu  Joukahaisen  pöyh- 
keästä  pilkasta  ja  päättää  osoittaa,  että  tämä  ei  ole 
vielä  kypsä  ottamaan  avaruusaluksen  miehistön 
täysivaltaisen  jäsenen  vastuuta.  Pitkälle  kehitty¬ 
neen  teknologian  ja  sivistyksen  edustajan  ei  tu¬ 
le  ensimmäiseksi  turvautua  väkivaltaan.  Niinpä 
hän  hypnotisoi  tai  huumaa  Joukahaisen,  eli  laulaa 
hänet  suohon,  kuten  runonlaulaja  asian  ilmaisee. 
Asteittain  pahenevat  hallusinaatiot  saavat  onnet¬ 
toman  nuorukaisen  lopulta  lupaamaan  sisarensa 
Ainon  Väinämöiselle,  kunhan  tämä  vain  "pyörtäi- 
si  pyhät  puheensa”,  ottaisi  taian  pois  hänen  pääl¬ 
tään. 

Joukahaisen  taijous  miellytti  hänen  vanhem¬ 
piaan  vähintään  yhtä  paljon  kuin  Väinämöistä. 
Heidän  mielestään  tällainen  aviohitto  olisi  erino¬ 
mainen  tilaisuus  parantaa  vanhusten  ja  nuorten 
välisiä  suhteita  ja  kohentaa  miehistön  yhä  huo¬ 
nonevaa  moraalia  ja  epätoivoa.  Aino  sensijaan 
ei  pitänyt  ajatuksesta  lainkaan.  Emo  teki  kyllä 
kaikkensa  muuttaakseen  tyttärensä  mielen,  näyt¬ 
tipä  aitassa  säilyttämiään  avaruuspukujakin. 

Astu  aittahan  mäelle, 

-  aukaise  parahin  aitta,  -! 

SielVon  arkku  arkun  päällä 
lipas  lippahan  lomassa. 

Aukaise  parahin  arkku, 
kansi  kirjo  Idmmahuta: 
siin’on  kuusi  kultavyötä 
seitsemän  sinihamoista. 

Ne  on  Kuuttaren  kutomat, 

Päivättären  päättelemät.  (4.  runo) 

Emo  oli  pannut  avaruuspuvut  aittaan  säilöön 
pian  Ilmattaren  uppoamisen  jälkeen,  koska  ne  oli¬ 
vat  sangen  epäkäytännöllisiä  ja  koska  he  pystyi¬ 
vät  elämään  Maassa  ilmankin  niitä.  Kaikki  hänen 
suostuttelunsa  menivät  kuitenkin  hukkaan.  Ylpeä 
Aino  ei  suostu  häpäistyn,  vanhan  Väinämöisen 
nuorikoksi.  Hän  mieluummin  hukuttautuu.  Si- 

sarensa  kuolemasta  vimmastunut  ja  omantunnon 
vaivoista  kärsivä  Joukahainen  päätti  kostaa  tör- 
mäilyjensä  seuraukset  Väinämöiselle.  Hän  hank¬ 
ki  joukon  ohjuksia,  joilla  yritti  surmata  päällikön 
tämän  ollessa  purjehtimassa. 

Toki  ampui,  ei  totellut. 

Ampui  toisen  nuoliansa: 
se  meni  kovan  alatse, 
alaisehen  maa-emähän; 
tahtoi  maa  manalle  mennä, 
hietaharju  halkiella.  (6.  runo) 

Näemme,  että  Joukahaisen  nuohlla,  hänen  oh¬ 
juksillaan  on  voimaa.  Ne  eivät  jäisi  nykyään¬ 
kään  varjoon.  Lopulta  hän  kuitenkin  saattoi  Väi¬ 
nämöisen  meren  armoille,  mutta  hänen  kerskan¬ 
sa  paljastaa  muille  avaruusmiehille  hänen  katalan 
temppunsa.  Niinpä  he  voivat  etsiäja  pelastaa  Väi¬ 
nämöisen  merestä  Kokolla,  amfibiokoneella,  jon¬ 
ka 

yksi  siipi  vettä  viisti, 
toinen  taivasta  lakaisi, 
pursto  merta  pyyhätteli, 
nokka  luotoja  lotaisi. 

Lenteleikse,  liiteleikse, 
katseleikse,  käänteleikse. 

Näki  vanhan  Väinämöisen 
selällä  meren  sinisen: 

”Mit’  olet  meressä  miesi, 
uros,  aaltojen  seassa?"  (7.  mno) 

Toinen  ongelma  oli  ihmiskurman  kouluttami¬ 
nen.  Avaruusmiehet  eivät  aikoneet  elää  kivilin¬ 
noissa  keskiajan  hrmanherrojen  tavoin,  vaan  he 
halusivat  nauttia  jo  tutuiksi  käyneistä  teknologian 
luomista  mukavuuksista.  Niinpä  heidän  piti  saa¬ 
da  tehtaisiinsa  työvoimaa,  jota  Maassa  kyllä  oh. 
Koulutuksen  järjestäminen  oli  koko  Kalevan  kan¬ 
san  ponnistuksia  vaativa  yritys.  On  kuvaavaa, 
että  avaruusmiehet  pystyivät  nousemaan  sisäis¬ 
ten  riitojen  ja  Joukahaisen  kaltaisten  mätämunien 
aiheuttamien  ongelmien  yläpuolelle.  He  ryhtyi¬ 
vät  työhön  yhdessä.  Kompromissia  tehdessään 
he  luopuivat  raiskauspolitiikasta  ja  ryhmä  saatiin 


säilymään  koossa.  Sitä  vaati  myös  heidän  kult¬ 
tuurinsa  luorme,  olosuhteiden  pakko.  He  halusi¬ 
vat  säilyttää  sivistyksensä  ja  se  olisi  ollut  mahdo¬ 
tonta  pienessä  heimossa.  Tietoa  oli  niin  paljon. 

Maan  ihmiset.  Pohjolan  kansa,  olivat  epäluu¬ 
loisia.  Heidät  piti  jollakin  tavalla  saada  suhtau- 
mmaan  projektiin  myötämielisesti.  Luottamuk¬ 
sen  syrmyttyä  avaruusmiesten  ja  ihmisten  vählle 
tuhsi  koulutuksen  aika.  Silloin  voitaisiin  siirtää 
Sammon,  Ilmattaren  tietopankkien  sisällöstä  osa 
ihmiskunnalle.  Vieraiden  suurmitelmaan  kuului 
esitellä  mahtinsa  kansalle  ja  tarjota  sille  osaa  sii¬ 
tä.  Tätä  tapahtumaa  kuvataan  Kalevalassa  Poh¬ 
jolan  tyttären  kosiomenoina.  Pohjolan  akka  vaati 
heitä  tekemään  kaikenlaisia  temppuja  ermen  kuin 
suostui  antamaan  lapsensa  tai  alamaisensa  oppiin. 
Avaruusmiehet  valitsivat  luormolhsesti  vain  nuo¬ 
ria  ja  heistäkin  kaikkein  älykkäirrunät,  siis  sellai¬ 
set,  jotka  pystyivät  nopeasti  omaksumaan  tietoja. 

Kauniiksi  kuvattu  nuorikko  on  ilmeisesti  ru- 
noihjan  keksimä  tehokeino.  Tuskinpa  Maan  ih¬ 
miset  näyttivät  avaruuden  humanoideista  kovin¬ 
kaan  kauniilta  eikä  ole  syytä  otaksua,  että  ihmiset- 
kään  pitivät  vieraita  silmän  iloina.  Miksipä  muu¬ 
ten  olisi  Ilmarinen  meikarmut  tai  suorastaan  naa¬ 
mioitunut  häämenoja  varten? 

Siitä  seppo  Ilmarinen 
kävi  itse  kylpemähän 
sekä  kylpi  kylläksensä 
valelihe  valkeaksi; 
pesi  silmät  sirkeäksi, 
silmäkulmat  kukkeaksi, 
kaulansa  kananmuniksi, 
koko  varren  valkeaksi. 

Tuli  saunasta  tiqtahan, 

—  tuli  tuntemattomana, 
kasvot  vallan  kaunihina, 
poskipäät  punertavina.  (18.  runo) 
Sammon  rakentaminen,  avaruudesta  tulleiden 
tietojen  käyttäminen  Maassa  vaati  ensimmäisek¬ 
si  elektroniikkateollisuuden  luomista.  Piti  raken¬ 
taa  tietokoneja  informaation  välityskoneisto.  Oli 

alettava  kaikin  puolin  alusta,  sillä  Ilmattaren  mu¬ 
kana  uponneet  osat  olivat  ainakin  toistaiseksi  saa¬ 
vuttamattomissa,  ehkäpä  puolijohteiden  ja  mui¬ 
den  raaka-aineiden  etsintään  mobilisoitiin  suurin 
osa  oppilaista.  Samoin  olivat  vielä  määräämät¬ 
tä  edullisimmat  tehtaiden  rakennuspaikat  Ilma¬ 
risen  tehtäväksi  tuli  optimoida  niiden  sijainti  raa¬ 
ka-aineiden  ja  energianlähteiden  mukaan. 

Läksi  Sammon  laaintahan, 
kirjokannen  kirjontahan. 

Kysyi  paikalta  pajoa, 
kaipasi  sepinkaluja: 
ei  ole  paikalla  pajoa, 
ei  pajoa,  ei  paletta, 
ahjoa,  alasintana, 
vasarata,  varttakana!  (10.  runo) 
Alkuvaikeuksien  jälkeen  saatiin  prosessit  käyn¬ 
tiin.  Siitä  on  osoituksena  mehiläisten,  tietokonei¬ 
den  etäispäätteiden  ilmestyminen  runoihin.  Tie¬ 
topankista  saatiin  paljon  hyödyllistä  ja  jopa  nau- 
tiimollistakin  tietoa  muun  muassa  raudan  ja  te¬ 
räksen  valmistuksesta,  oluen  panosta,  jota  muu¬ 
ten  tehdään  osmoottista  painetta  hyväksikäyttäen, 
ja  lääkeaineiden  tuotannosta.  Lääkeaineet  olivat 
ilmeisesti  käyneet  vähiin  tai  tuhoutuneet  josseikin 
onnettomuudessa.  Niiden  tuotantoon  ryhtyi  en¬ 
simmäisenä  Lemminkäisen  äiti,  joka  tilasi  mehi¬ 
läisellä  tietoja  poikansa  parantamiseksi. 
Mehiläinen,  ilman  lintu, 
sai  siitä  simoja  kyllin, 
metosia  mielin  määrin. 

Oli  aikoa  vähäinen: 

jo  tulla  tuhuttelevi, 

saa’ a  käärähyttelevi, 

sata  sarvea  sylissä, 

tuhat  muuta  muhkurata; 

missä  mettä,  kussa  vettä, 

kussa  voietta  parasta.  (15.  runo) 

Lopulta  teollinen  tuotanto  on  saatu  varmis¬ 
tetuksi  ja  avaruusmiehet  suuntaavat  huomionsa 
muualle.  Heidän  ensimmäinen  projektinsa  on  Il¬ 
mattaren  hylyn  nostaminen,  jossa  he  onnistuvat- 


kin,  tosin  vasta  monien  vastoinkäymisten  jälkeen. 
He  ryhtyvät  myös  harrastamaan  hengen  toiminto¬ 
ja,  kehittämään  vanhaa  kulttuuriaan.  Tätä  kuvaa 
Väinämöisen  hauenleuasta,  avaruusaluksen  jään¬ 
nöksistä  rakentama  kannel.  Hänen  musiikkinsa 
oli  lumoavaa,  hypnoottista  ja  se  herättää  avaruus- 
miesten  keskuudessa  voimakkaan  nostalgian. 
Siinä  vanha  Väinämöinen 
soitti  päivän,  soitti  toisen. 

Ei  ollut  sitä  urosta 
eikä  miestä  urheata, 
ei  ollut  miestä  eikä  naista 
eikä  kassan  kantajata, 
kelien  ei  itkuksi  käynyt, 
kenen  syäntä  ei  salannut. 

Itki  nuoret,  itki  vanhat, 
itki  miehet  naimattomat, 
itki  nainehet  urohot, 
itki  pojat  puoV -ikäiset, 
sekä  pojat  että  neiet, 
jotta  pienet  piikasetki, 
kun  oli  ääni  kummanlainen, 
ukon  soitanto  suloinen.  (41.  runo) 
Ehkäpä  Sammon  nimi  Kirjokansi  syntyi  Väi¬ 
nämöisen  soitosta  ja  sen  kyvystä  herättää  kuuli¬ 
joissaan  väriaistimuksia.  Joka  tapauksessa  sen 
vaikutus  on  ollut  suuri  myös  omaan  kaihoisasti 
soivaan  kansamnusiikkiinune.  Siitä  ikään  kuin 
aistii  avaruuden  äänet,  sfäärien  harmonian.  Eu¬ 
roopassa  niin  omaleimainen  suomalainen  kansan¬ 
musiikki  ja  erikoinen  kansalhssoittimeimne  ovat 
muistoja  kauan  sitten  maassamme  käyneistä  ava¬ 
ruuden  muukalaisista. 

Asiat  näyttävät  olevan  hyvin,  mutta  Kalevan 
kansalle  alkaa  vähitellen  paljastua  kammottava 
totuus.  Pohjolan  akka  ihnuskunnan  etunenässä  on 
käyttänyt  avaruudesta  tulleiden  vieraiden  tietoja 
väärin.  Ilmattaren  miehistön  hämmästykseksi  ih¬ 
minen  ei  kestä  alemmuuden  turmetta  eikä  liioin 
teknologian  tuomaa  elämän  laadun  pararmusta  ja 
turvallisuutta.  Hän  joutuu  hillittömien  ahneuden 
ja  turvattomuuden  tunteiden  valtaan.  Näyttää  sil- 

tä,  että  sivistynyt  ihminen  ei  pysty  muuhun  kuin 
tietojensa  väärinkäyttöön.  Kaikki  uudet  tiedot 
nimittäin  pyritään  keskittämään  aseiden  tuotan¬ 
toon,  joilla  saavutettua  hyvinvointia  piti  puolus¬ 
taa  avaruusmichiä  ja,  mikä  kaikkein  hämmästyt- 
tävintä,  muita  ihmisiä  vastaan.  Sampo,  Pohjolan 
tietokone,  kaivetaan  maan  sisään  ja  sen  ympäril¬ 
le  rakennetaan  mahtavat  suojalaitteet.  Puolustus¬ 
ta  varmistetaan  alistamalla  lähinaapureita  Pohjo¬ 
lan  akan  valtaan. 

Maan  ihmisten  käyttäytyminen  oh  Väinämöi¬ 
sen  joukolle  suuri  pettymys.  Vaikka  he  olivatkin 
toimineet  häikäilemättömästi  omaa  etuaan  ajatel¬ 
len,  olivat  he  kuitenkin  päättäneet  jättää  tietonsa 
Maahan.  Koulutusprosessin  aikana  avaruusmic- 
het  kiintyivät  moniin  oppilaisiinsa.  He  halusivat 
turvata  heidän  tulevaisuutensa.  Omituinen  kehi¬ 


tys  .sai  heidät  muuttamaan  suunnitelmiaan.  He  tu¬ 
livat  siihen  tulokseen,  että  ihmiskunnalle  ei  voi¬ 
nut  jättää  enempää  kuin  mitä  sillä  oli  ollut  hei¬ 
dän  tullessaan.  Tätä  päätöstä  vahvisti  vielä  pe- 
lastusretkikunnan  saapuminen  kotitähdeltä.  Näin 
syntyivät  runoilijan  vahvasti  vääristelemät  kerto¬ 
mukset  Sammon  ryöstöstä.  Pelastusaluksen  mu 
kana  tulleita  koneita  käyttäen  oli  helppo  murtaa 
Pohjolan  varustukset  ja  hävittää  sen  sivistys  ole¬ 
mattomiin.  Jäljelle  jäi  vain  taru. 


Kirjoittaja  on  alunperin  tehnyt  oheisen  tulkinnan 
Kalevalan  synnystä  Yleisradiolle,  ja  se  lähetettiin 
Stig  Framätin  Makasiini-ohjelmassa  1974.  Jul¬ 
kaisemme  sen  tässä  kirjoittajan  luvalla. 

Lyhyesti 


Rajatiedon  kirjat 
käyvät  kaupaksi 

Rajatiedon  kiijat  ovat  yllättäen 
nousseet  kevään  kiija-alennus- 
myyntien  bestsellereiksi.  Kir¬ 
jakauppojen  ennakkotilauksissa 
erilaisia  huuhaa-kiijoja  on  ky¬ 
sytty  aiempaa  enemmän. 

"Viime  vuonna  yliluonnol¬ 
lisuus  sekä  esoteerinen  ja  niin 
sanottu  huuhaa-tieto  eivät  juuri 
kiinnostaneet  asiakkaita,  mutta 
nyt  ne  ovat  kaikkein  kysytyim¬ 
piä”,  kertoo  Akateemisen  kiija- 
kaupan  myymälämyynnin  joh¬ 
taja  Stig-Björn  Nyberg  Helsin¬ 
gin  Sanomissa  9.  helmikuuta. 


Nyberg  epäilee  Juhan  af  Gran¬ 
nin  televisiosaijalla  olevan  jo¬ 
tain  tekemistä  asian  kanssa. 

Tavallisista  kiijakaupoista  eri¬ 
tyisesti  Akateeminen  näyttää  ole¬ 
van  innostunut  huuhaa-tiedon 
levittämisestä.  \^ime  syksyn 
rajatiedon  messuille  kiijakaup- 
pa  laati  satoja  kiijoja  käsittävän 
luettelon  erilaisista  humpuukiai- 
heista.  Maaliskuun  alussa  kir¬ 
jakauppa  tempaisee  jäljestämäl¬ 
lä  erityisen  rajatietoviikon,  jol¬ 
loin  taijolla  on  tuhti  annos  eri¬ 
laista  hömppäkiijaa. 

Asiaan .  kuuluu,  että  viikon 
aikana  jäljestetään  keskusteluja 
ja  tapahtumia.  Torstaina  9.3. 


keskustellaan  New  Age  -liik¬ 
keestä  Kati  Ojalan  kiijan  poh¬ 
jalta.  Perjantai  10.3.  on  varat¬ 
tu  'Suurelle  UFO-keskustelulle’ 
ja  lauantaina  11.3.  käydään  läpi 
'Henkistä  kasvua'  ja  'Vaihtoeh- 
toterapioita'.  Ennakkotietojen 
mukaan  viikon  aikana  tarjolla 
on  myös  aromaterapiaa,  homeo¬ 
patiaa,  kukkaterapiaa,  shiatsua 
ja  NETI-  nenähuuhtelua. 

Vastapainoksi  Akateeminen 
kirjakauppa  sentään  järjestää  yh¬ 
dessä  Yliopisto-lehden  kanssa 
keskustelusarjan  tiedekirjoista. 
mo 


Oikaisuja 

Mikael  Forteliuksen  artikkeliin  Darwin,  fossiilit  ja  kaamea,  karvainen  kantamuoto  lehden  viime  nu¬ 
merossa  (Skeptikko  4/94)  oli  päässyt  pujahtamaan  valitettava  painovirhe.  Jutussa  kerrottiin,  että  suu¬ 
rin  elämän  historiassa  tapahtunut  massatuho  tapahtui  noin  2S  miljoonaa  vuotta  sitten.  Oikea  luku  on 
250  miljoonaa  vuotta  sitten. 

Lehteen  pääsi  vahingossa  toinenkin  lipsahdus.  Toimitukselta  -kolumnissa  puhuttiin  TV  1  :stä  vaik¬ 
ka  puhe  piti  olla  koko  YLE:n  TV-kanavista. 

Kirjat 


Vaihtoehtoista 
syövän  hoitoa 

Veijo  Saano,  Harri  Vertio  (1995); 
Syövän  vaihtoehtohoidot,  Duo¬ 
decim,  176  s. 

Vaihtoehtohoidot  ovat  saaneet 
huomattavan  jalansijan  yleisön 
keskuudessa  viime  vuosina.  Ai¬ 
kaisemmin  vain  harvat  suoma¬ 
laiset  potilaat  turvautuivat  epä- 
tieteelUsiin  hoitoihin,  joita  pääa¬ 
siassa  antoivat  kouluttamatto¬ 
mat  henkilöt. 

On  hämmästyttävää,  että  ny¬ 
kyisin  myös  lääketieteellisen 
koulutuksen  saaneita  esiintyy 
maassamme  vaihtoehtohoitojen 
antajina.  Keski-Euroopassa  on 
näin  ollut  jo  kauan.  Tiedekunnat 
ovat  mottaneet  liikaa  lääkäreitä, 
joista  osa  on  omistautunut  ho¬ 
meopatiaan  ym.  hoitoihin.  Tä¬ 
mäkö  meilläkin  lisääntyy  lääkä- 
rityöttömyyden  seurauksena? 

Saanon  ja  Vertion  teoksessa 
tarkastellaan  perusteellisesti  eri¬ 
laisia  vaihtoehtohoitoja,  niiden 
vaikutustapaa,  jos  sellainen  löy¬ 
tyy,  sekä  näiden  hoitojen  sivu¬ 
vaikutuksia.  Monet  vaihtoehto¬ 
hoidot  perustuvat  uskomuksiin 
tai  olettamuksiin. 

Kiijan  ensimmäisessä  luvus¬ 
sa  selvitellään  yleisesti,  minkä¬ 


laisia  vaihtoehtohoitoja  on  tar¬ 
jolla  ja  mitä  niistä  käytetään 
syövän  hoidossa.  Toisessa  lu¬ 
vussa  pohditaan  syitä,  jotka  joh¬ 
tavat  vaihtoehtohoitojen  käyt¬ 
töön.  Yhtenä  syynä  on  ilmei¬ 
sesti  se,  että  yleisö  on  pettynyt 
lääketieteen  keinoihin,  jotka  ei¬ 
vät  parannakaan  kaikkia  syöpä¬ 
tauteja  samaan  tapaan  kuin  an¬ 
tibiootit  infektiotauteja.  Vaih¬ 
toehtohoitojen  suosio  johmnee 
myös  osittain  siitä,  että  potilaat 
kokevat  tärkeäksi,  kun  he  itse 
voivat  tehdä  jotain  oman  sairau¬ 
tensa  parantamiseksi  esim.  naut¬ 
timalla  tietynlaista  ravintoa. 

Kiijan  muissa  luvuissa  tar¬ 
kastellaan  erilaisten  vaihtoehto¬ 
hoitojen  käyttöä  alkaen  ruoka¬ 
valiosta  ja  jättivitamiinihoidois- 
ta  päätyen  henkiparannukseen. 
Kiijan  lopulla  selostetaan  sata 
vaihtoehtolääkinnän  syövänhoi- 
tomenetelmää,  joissa  yhdessä¬ 
kään  ei  ole  todistettua  tehoa. 

Vaihtoehtohoidon  taustalla 
on  usein  teoria,  jonka  todista¬ 
mista  oikeaksi  eläin-  ja  poti- 
laskokeilla  eivät  hoidon  anta¬ 
jat  pidä  tarpeellisena.  Tunnepi¬ 
toisesti  ilmoitetaan,  että  asiano¬ 
mainen  'luonnon’  lääkitys  aut¬ 
taa  potilasta.  Kun  lääketietees¬ 
sä  uudet  syövän  hoidot  testa¬ 
taan  Kansainvälisen  Syöpäunio¬ 


nin  ( UICC)  ja  Maailman  Ter¬ 
veysjärjestön  (WHO)  laatimien 
tarkkojen  ohjeiden  mukaisesti, 
ei  vaihtoehtolääkinnässä  tähän 
halutakaan  mennä. 

Vaihtoehtohoitojen  kustan¬ 
nukset  ovat  Suomessa  useita  sa¬ 
toja  miljoonia  markkoja.  Ky¬ 
symyksessä  on  mittava  teolh- 
suudenhaara.  Monet  syöpäpoti¬ 
laat  sijoittavat  rahojaan  turhaan. 
Usein  potilaille  tehdään  paran¬ 
tajan  omassa  laboratoriossa  kal¬ 
liita  laboratoriotutkimuksia,  joi¬ 
den  merkitystä  ei  ole  osoitettu. 
Samanlaiset  vitamiini-  ja  hiven- 
ainereseptit  annetaan  potilaille 
diagnoosista  ja  hivenainemääri- 
tyksistä  riippumatta. 

On  ymmärrettävää,  että  syö¬ 
päpotilaat  haluavat  käyttää  vaih¬ 
toehtohoitoja,  kun  muita  hoito¬ 
ja  ei  ole  enää  saatavana.  Mut¬ 
ta  on  käsittämätöntä,  että  poti¬ 
laiden  hyväuskoisuudella  ansai¬ 
taan  suuret  rahat.  Saanon  ja  Ver¬ 
tion  kirja  täyttää  tärkeän  tehtä¬ 
vän:  Potilailla  ja  heidän  omai¬ 
sillaan  on  oikeus  tietää,  mikä 
on  näiden  hoitojen  teho  ja  iititkä 
ovat  vaihtoehtohoitojen  haitat. 

On  kovin  vahtettavaa,  että 
viikkolehdet  ja  sähköiset  viesti¬ 
met  nykyisin  pitävät  vaihtoehto¬ 
hoitoja  näkyvillä,  joten  yleisöl¬ 
le  muodostuu  virheellinen  käsi- 

tys  näiden  hoitojen  vaikuttavuu¬ 
desta.  Olisi  tärkeätä  julkisuu¬ 
dessa  tiedottaa,  minkälaisia  si¬ 
vuvaikutuksia  on  viattoman  nä¬ 
köisissäkin  'luonnon’  lääkkeis¬ 
sä. 

Saanon  ja  Vertion  kirjaa  Syö¬ 
vän  vaihtoehtohoidot  voi  suosi¬ 
tella  kaikille,  jotka  haluavat  ob¬ 
jektiivista  tietoa  vaihtoehtolää- 
kiimästä. 

Eeva  Nordman 

Kirjoittaja  on  Turun  yliopistol¬ 
lisen  keskussairaalan  ylilääkäri 
ja  onkologian  ja  sädehoidon  pro¬ 
fessori. 


Puusta  pudonnut 

Antti  Heikkilä:  Matkalla  ome¬ 
napuuhun,  Tammi,  230  s. 

Antti  Heikkilä  on  lehdistä  ja 
TVrstä  tuttu  vaihtoehtoishoito- 
jen  puolustaja,  jonka  sanoilla  on 
tavanomaista  enemmän  uskotta¬ 
vuutta.  Heikkilällä  on  nimittäin 
ammatti,  joka  äskettäisessä  tut¬ 
kimuksessa  sai  kaikkein  eniten 
arvostuspisteitä  —  kirurgi.  Li¬ 
säksi  hän  on  jykevä  keski-ikäi- 
nen  mies,  joilla  pikemminkin  on 
taipumus  luottaa  kovaan  tekno¬ 
logiaan  kuin  pehmeisiin  arvoi¬ 
hin. 

Heikkilä  toimii  Eiran  sairaa¬ 
lassa  ortopedinä  ja  sanoo  ole- 
vansa  yhteistyössä  kansanparan- 


taja  Haimes  Karppisen  sekä 
eräiden  homeopaattien  ja  kii¬ 
nalaisen  lääketieteen  edustajien 
kanssa.  Kahden  viime  vuoden 
aikana  Heikkilä  on  ollut  pääjär¬ 
jestäjänä  vaihtoehtoisilla  Tera- 
piamessuilla  Helsingissä. 

Matkalla  omenapuuhun  -kir- 
jassa  Heikkilä  kritisoi  yleisesti 
tiedettä  ja  erityisesti  lääketiedet¬ 
tä,  esittelee  myönteisessä  hen¬ 
gessä  vaihtoehtoisia  hoitomuo¬ 
toja,  tekee  omaelämänkerralli¬ 
sen  synnintuimustuksen  ja  jul¬ 
kistaa  uskonsa  Isään,  Poikaan  ja 
Pyhään  Henkeen.  Lopussa  hän 
tarjoaa  lukijalle  pari  herkuUista 
yllätystä. 

Kirja  olisi  helppo  leimata 
uskoon  tulleen  entisen  alkoho¬ 
listin  jeremiadiksi  materialistis¬ 
ta  maailniankäsitystä  vastaan. 
Heikkilä  ihmettelee,  mikä  ar¬ 
mo  pelasti  hänet  kuolemasta  al¬ 
koholin  käyttöön,  mutta  hänen 
äitiään  ei.  Heikkilä  vihoi¬ 
telee  oikeuslääketieteen  laitok¬ 
selle,  joka  antoi  hänen  äitin¬ 
sä  kuolinsyyksi  vain  infarctus 
cordis  (sydänveritulppa),  eikä 
äidin  pitkäaikaisesta  alkohohs- 
rrtista  mainittu  mitään  lopulli¬ 
sessa  kuolintodistuksessa,  vaik¬ 
ka  se  oh  ainoa  pohisitutkimuk- 
sissa  havaittu  poikkeava  seik¬ 
ka.  Heikkilän  mukaan  alkoho¬ 
lin  haittoja  peitellään  muuten¬ 
kin  yhteiskurmassa  laajalti.  Hän 
on  absolutisti  suomiessaan  ko¬ 
vin  sanoin  nykykäytäntöä:  "Al¬ 
koholismia  hoidetaan  enimmäk¬ 
seen  väärin.  Alkohohsmin  hoi¬ 


to  Suomessa  on  virallistettua 
puoskarointia.  Tuhannet  ihmi¬ 
set  kuolevat  väärään  hoidon  ta¬ 
kia.”  Erityisesti  Heikkilä  vastus¬ 
taa  psykoterapian  ja  lääkeainei¬ 
den  käyttöä. 

Mitään  kirjaa  tai  väitettä  ei 
kuitenkaan  pidä  tuomita  henki¬ 
lön  persoonaan  tukeutuvien  ad 
hominem  -tyyppisin  perustein, 
vaan  arvioiden  henkilön  esit¬ 
tämien  argumenttien  pätevyyt¬ 
tä.  Heikkilän  kirjaan  on  kyl¬ 
läkin  vaikea  saada  otetta  tie- 
teelhsen  väittelyn  keinoin,  sillä 
teos  on  luonteeltaan  mielipide- 
kirja  tai  oikeastaan  parisataa  si¬ 
vua  pitkä  rupattelu. 

Kritiikissään  alkohohsmin 
hoitokäytäntöjä  kohtaan  Heikki¬ 
lä  on  perusteelhsimmillaan.  Ei¬ 
kä  siinäkään  kovin  perusteelh- 
nen.  Erityisesti  Heikkilän  tie¬ 
teenfilosofiset  väitteet  jäävät  pel¬ 
kiksi  toteamuksiksi  ilman  sen 
kummempia  todisteluja.  T^y- 
hin:  "...tiede  on  vain  yksi  kei¬ 
no  selvittää  totuutta;  suurin  to¬ 
tuus  on  subjektuvinen  ja  sisäi¬ 
sesti  meissä”;  tiede  hajottaa  ko¬ 
konaisuudet  osiin;  koko  länsi¬ 
mainen  kulttuuri  on  vasemman 
aivopuohskon  loogista  käyttöä; 
tarvitaan  henki,  joka  sitoo  osat 
kokonaisuudeksi  jne.  Heikki¬ 
lä  korostaa  vahvasti  psyykkis¬ 
ten  tekijöiden  vaikutuksia  so- 
maattisun  sairauksun,  mm.  hä¬ 
nen  oma  kolesterolitasonsa  las¬ 
ki,  kun  hän  ”  kykeni  antamaan 
anteeksi”.  Heikkilän  mielestä 
"neuroosit  todistavat  mielen  im- 

materiaalisen  luonteen.  Neu¬ 
roosit  eivät  johdu  mistään  välit¬ 
täjäaineesta  tai  muusta  kemialli¬ 
sesta  yhdisteestä  aivoissa,  vaan 
ihmisten  tavasta  käyttää  aivoja.” 
Tätä  virheellistä  tapaa  Heikki¬ 
lä  ei  kuitenkaan  mitenkään  täs¬ 
mennä. 

Johdonmukainen  Heikkilä  ei 
kiijassaan  ole.  Silloin  tällöin 
hän  yllättäen  ylistää  tiedettä  ai¬ 
noana  vaihtoehtona.  Heikkilän 
sivupersoonat  näyttävät  vuorot- 
televan  kiijoittajina. 

Olematta  piru  kujasta  saa 
helposti  irti  kaluttavia  makupa¬ 
loja:  "Aivoja  pidetään  ajatusten 
tyyssijana.  Kuitenkin  tietyissä 
olosuhteissa  tietoisuus  voidaan 
siirtää  vaikka  vasempaan  polvi- 
lumpioon.  Olin  kerran  eräässä 
tilaisuudessa,  jossa  eräs  henkilö 
kykeni  siirtämään  tietoisuuten¬ 
sa  salkkuuni  ja  kuvaamaan  sen 
sisällön.”  Silmänkäännön  mah¬ 
dollisuus  ei  ole  tullut  Heikkiläl¬ 
le  mieleen. 

Suorastaan  vainoharhainen 
Heikkilä  on  kiijoittaessaan: 
"Kaikki  mitä  ei  ole  laissa  erik¬ 
seen  määrätty  on  kiellettyä.  Suo¬ 
messa  ovat  alkaneet  noitavainot 
kaikkia  toisinajattelijoita  vas¬ 
taan.”  "Hoito  tuottaa  sairauk¬ 
sia,  ja  on  jopa  väitetty  modernin 
lääketieteen  aiheuttavan  enem¬ 
män  haittaa  kuin  hyötyä  väestöl¬ 
le.  Modernilla  hoidolla  ei  ole 
loppujen  lopuksi  kyetty  olennai¬ 
sesti  vaikuttameian  sairauksiin  ja 
niiden  ennaltaehkäisyyn.”  Vir¬ 
heellisesti  Heikkilä  myös  väit¬ 


tää,  että  eliniän  piteneminen  joh¬ 
tuisi  vain  lapsikuolleisuuden  vä¬ 
henemisestä.  Odotettavissa  ole¬ 
va  elinikä  on  kyllä  kasvanut 
yli  45-  vuotiaillakin  vuosisadan 
vaihteesta  useiUa  vuosilla  aivan 
toisin  kuin  Heikkilä  inttää. 

Selityksissään  Heikkilä  ve¬ 
toaa  muodikkaasti  kaaosteoriaan 
ja  kompleksiteoriaan  eli  mo¬ 
nimutkaisten  jäijestelmien  teo¬ 
riaan:  "Sairauksien  hoidossa 
käytämme  liian  paljon  menetel¬ 
miä,  jotka  pyrkivät  muuttamaan 
ulkoapäin  elimistöä  tai  koko  ih¬ 
mistä.  Kaaosteorian  mukaan  tä¬ 
mä  on  luonnotonta  tai  jopa  hai- 
talUstakin.  Sairaus  johtuu  dy¬ 
naamisen  kompleksisen  järjes¬ 
telmän  sisäisistä  lainalaisuuk¬ 
sista.”  Näillä  perusteilla  Heikki¬ 
lä  katsoovettä  lääkkeiden  lisään¬ 
tyneet  sivuvaikutukset  voitaisiin 
selittää  kaaosteorialla.  Kuiten¬ 
kaan  todellisuudessa  lääkkeiden 
sivuvaikutukset  eivät  ole  hsään- 
tyneet,  päinvastoin.  Sen  si¬ 
jaan  lääkkeiden  sivuvaikutusten 
rekisteröinti  viranomaisten  toi¬ 
mesta  on  tullut  entistä  tarkem¬ 
maksi.  Lisäksi  kaaosteorian 
avulla  ei  voitaisi  selittää  Heikki¬ 
län  kuvailemaa  ilmiötä.  Toisin 
kuin  Heikkilä  sanoo,  sairauk¬ 
sien  syntymiseen  vaikuttavat  se¬ 
kä  ihimsen  elimistön  suhteen  si¬ 
säiset  että  ulkoiset  syyt. 

Heikkilän  tekstissä  on  sel¬ 
viä  K.V.  Laurikais  -  vaikuttei¬ 
ta:  "Ydinfyysikotkin  ovat  vaka¬ 
vasti  miettineet  oman  psyyken 
vaikutusta  alkeishiukkasiin.  On 


paradoksaalista,  ettäuskontotut- 
kimus  lähenee  mekaniikkaa  ja 
moderni  fysiikka  hengellisyyt¬ 
tä.”  Nämäkin  väitteet  jäävät  pel¬ 
kän  varman  mielipiteen  tasolle 
eivätkä  näytä  vaativan  sen  suu¬ 
rempia  perusteluja  tai  selven¬ 
nyksiä. 

Omaa  spesialiteettiaan  koh¬ 
taan  Heikkilä  on  samalla  sekä 
kriittinen  että  valvoo  sitä  mus¬ 
tasukkaisesti.  Hän  sanoo  leik¬ 
kauksen  olevan  voimakas  plase¬ 
bo  (lumehoito).  Aidan  toisella 
puolella  moho  sen  sijaan  näyt¬ 
tää  vihreämmältä.  Hänen  ylis- 
täessään  homeopatiaa,  kiinalais¬ 
ta  lääketiedettä  ja  akupunktio¬ 
ta  kriittinen  vaihde  ei  ole  pääl¬ 
lä  ja  ennakkoasenne  on  myön¬ 
teinen.  Heikkilä  itse  on  saanut 
hoitoa  kiinalaiseen  lääketietee¬ 
seen  erikoistuneelta  ystävältään. 
"Hän  nuttasi  pulssini,  minkä  pe¬ 
rusteella  hän  sitten  määräsi  hoi¬ 
don.  Hän  kertoi  minulla  olevan 
likaa  kosteutta  ja  tulta,  joita  hän 
aikoi  poisteta  neuloilla.”  Hoito 
tepsi.  Plasebovaikutus  tai  ns. 
sairauksien  itsestään  paranemi¬ 
nen  ajan  myötä  ei  hänelle  tässä 
tapauksessa  näytä  tulleen  mie¬ 
leen.  Sen  sijaan  homeopatian, 
meridiaani  ja  yin  ja  yang  -  teo¬ 
riat  Heikkilä  ostaa  kyselemättä. 

Toisaalta  kaikkea  vaihtoeh¬ 
toista  Heikkiläkään  ei  sentään 
hyväksy  omalla  tontillaan.  Hä¬ 
nellä  on  vakavia  ristiriitoja  suo¬ 
malaisten  kiropraktikkojen,  os- 
teopaattien  ja  n^rapaattien  kans¬ 
sa.  Heikkilä  on  hyvin  epäjoh- 

donmukainen  yhtäkkiä  kritisoi- 
dessaan  ankarasti  näitä  "epätie¬ 
teellisiin”  teorioihin  nojautuvia 
"ulkomailla  koulutettuja  ”  ryh¬ 
miä  vastaan  yli  tuhannen  "kan¬ 
sanparantajan”  puolesta. 

Heikkilällä  on  mielestäni  mo¬ 
nia  kannatettavia  ajatuksia  esim. 
potilas-lääkäri-suhteesta  ja  ruu¬ 
miin  kielen  käytöstä.  Tässäkin 
asiassa  Heikkilän  oma  uusi  pa¬ 
nos  jää  varsin  niukaksi,  olen  lu¬ 
kenut  mm.  Kalle  Ach teitä  ja 
Markku  T.  Hyypältä  samoista 
asioista  jo  paljon  aiemmin  hyviä 
tekstejä. 

Kiijan  loppuosan  eräät  lu¬ 
vut  ovat  ilmeisesti  kujalUsesti  ja 
loogisesti  lahjakkaimman  Heik¬ 
kilän  sivupersoonani  kiijoittamia. 
Tämä  yllättää  kuvatessaan  sar¬ 
kastisen  kriittisesti  Heikkilän  ta¬ 
paamista  intialaisen  gurun  Sai 
Baban  kanssa.  Kyseessä  on 
juuri  se  Intian  urigeller,  jonka 
väitettyjen  yliluonnollisten  ky¬ 
kyjen  paljastamiseen  Skepsik¬ 
sen  vieraana  pari  vuotta  sitten 
ollut  Intian  jamesrandi,  Prema- 
nandi,  on  erikoistunut.  Samoin 
Heikkilä  piirtää  osuvan  ruman 
kuvan  käsilläparantaja  ja  kaata¬ 
ja  Marja-Leena  Ahosta,  jonka 
nimeä  hän  tosin  ei  tohdi  käyttää. 
Uskovaiset  ovat  varmaan  hy¬ 
vin  hämillään  myös  lahkolais- 
ryhmän  ja  ikonien  parantaviin 
voimiin  uskovien  naisten  sekä 
Pyhän  Isä  Pierren  käsittelystä 
Mikäli  joku  skeptikko  olisi  kir¬ 
joittanut  kyseiset  luvut  sitä  pi¬ 
dettäisiin  pelkkänä  rienana. 


Nämä  ovat  myös  kiijan  tyy¬ 
lillisesti  parhaat  luvut.  Lukekaa 
ne.  Sen  ehtii  tehdä  seisaallaan 
kiij  akaupassakin. 

Markku  Javanainen 

Nuo  vaiteliaat  veljet 
esiliinoissaan 

Reijo  Ahtokari  (toim):  Näky¬ 
mättömän  temppelin  rakentajat, 
Otava  1994. 

Reijo  Ahtokarin  toimittama  suo¬ 
malaisen  vapaamuurariuden  his¬ 
toria  on  paljastavimmillaan  sii¬ 
nä  mitä  jättää  kertomatta.  Jär¬ 
jestöjen  omassa  piirissä  laadi¬ 
tut  historiikit  tapaavat  yleensä¬ 
kin  olla  kaunistelevia,  mutta  va- 
paamuurareiden  itsekehuun  har¬ 
va  yltää 

Aatehistoriallisesti  vapaa¬ 
muurarius  on  kiinnostava  aina¬ 
kin  kahdesta  syystä.  Jäijes- 
tön  rituaalit  säilyttävät  monen¬ 
laista  okkulttista  perinnettä  an¬ 
tiikin  mysteeriuskonnoista  läh¬ 
tien.  Ulkopuoliset  taas  ovat 
1700-luvulta  eli  liikkeen  var¬ 
sinaisesta  jäijestäytymisestä  al¬ 
kaen  väliin  epäilleet  sitä  pyr¬ 
kimisestä  sijaiseksi  maailman¬ 
hallitukseksi.  Kuten  tunnet¬ 
tua,  natseille  vapaamuurarit  oli¬ 
vat  juutalaisten  apureita  siinä 
kuin  kommunistitkin. 

Vapaamuurarit  saavat  syyt¬ 
tää  itseään  —  koska  yrittävät 


salata  rituaalejaan  —  että  pää¬ 
sevät  aika  ajoin  yleisölehtien 
sensaatiokiijoituksiin,  viimeksi 
Ruotsissa Expresseniin.  Suoma- 
laislehdissä  Expressenin  juttua 
kommentoinut  Suomen  Suurloo- 
sin  nykyinen  suurmestari  Pent¬ 
ti  Somerto  odotetusti  vakuutti, 
etteivät  Suomen  vapaamuurarit 
makaa  ruumisarkuissa,  eivät  juo 
verta  —  on  eri  asia,  mitä  ruotsa¬ 
laiset  korkeammissa  asteissa  te¬ 
kevät  —  eikä  looseissa  ole  pää¬ 
kalloja. 

Eri  aikoina  ja  eri  maissa  va¬ 
paamuurarien  menot  eroavat  yk¬ 
sityiskohdissa  melkoisesti.  Jul¬ 
kaistessaan  vapaamuurarien  jä¬ 
senluetteloja  1930-luvulla  vas¬ 
tustajat  sotkivat  mukaan  myös 
läheisen  Odd  Fellows  -jäijes- 
tön,  johon  tuolloinen  sisäminis¬ 
teri  Ernst  von  Bom  kuului, 
myös  naisia  jäseneksi  hyväksy¬ 
vät  yhteisvapaamuurarit  ja  teo- 
sofiset  ruusuristiläiset. 

Niin  sanottu  Tattarisuon  jut¬ 
tu  synnytti  1932  vapaamumarei- 
ta  ja  juutalaisia  vastustavan  tais- 
telulehden  Tapparamiehen,  joka 
joulunumerossaan  1933  muutti 
nimensä  Siniristiksi.  Minulla  on 
onni  omistaa  tämän  lehden  kuu¬ 
si  ensimmäistä  vuosikertaa,  jot¬ 
ka  ovat  perin  värikkäitä  vaino¬ 
harhaisuudessaan. 

Jäsenistön  lisäksi  lehti  pal¬ 
jasti  1937  kymmeniä  sivuja  kol¬ 
men  alimman  asteen  rituaali- 
tekstejä,  jotka  ovat  tuttuja  myös 
muusta  paljastuskiijallisuudes- 
ta.  Kun  Siniristi  itse  luonnehti 

niitä  'ikävystyttäväksi  seuralei¬ 
kiksi’,  lehden  olisi  luullut  tajua¬ 
van,  ettei  järjestöllä  voi  olla  mi¬ 
tään  tekemistä  kuvitellun  juuta¬ 
laisten  maailmanvalloirnsohjel- 
man  kanssa. 

Kirjoitettuna  rituaali  vaikut¬ 
taa  niin  hassunkuriselta,  että  hy¬ 
vin  ymmärtää,  miksi  se  halu¬ 
taan  salata.  Suomen  Suurloosin 
omassa  vuosikirjassa  1993  yk¬ 
si  kirjoittaja  myöntää  taitamat¬ 
tomasti  suoritetun  rituaalin  kuu¬ 
lostavan  farssilta  ja  toinen  sen 
mnmvan  oppilasasteen  saajasta 
helposti  simpumkselta.  Omis¬ 
sa  julkaisuissaan  vapaamuura¬ 
rit  saattavat  siis  viljellä  kritiik¬ 
kiäkin,  mutta  yleisvaikutelmak¬ 
si  jää  kyllä  keskinäisen  kehumi¬ 
sen  kerho. 

Vaiteliaisuus  rimaaleista  ja 
symboleista  vaikuttaa  joutaval¬ 
ta,  koska  niistä  on  kuitenkin  niin 
paljon  aineistoa  ulkopuolisten¬ 
kin  tavoitettavissa.  Esimerkik¬ 
si  Mackey’s  Revised  Encyclope¬ 
dia  of  Freemasonry  1-3  (New 
edition  1946)  sisältää  lähes  1600 
tiheästi  ladottua  kaksipalstaista 
sivua  ja  ilmestyy  yhä  uusina  pai¬ 
noksina.  Veljestön  omat  jul¬ 
kaisut  tarjoavat  paljon  valais- 
msta  yksityiskohtiin.  Suomes¬ 
sa  vaikkapa  Koilliskulma-lehti. 
Vapaamuurarien  filosofiasta  ja 
menoista  saa  aika  hyvän  kuvan 
niinkin  yleisestä  teoksesta  kuin 
Tolstoin  Sota  ja  rauha,  jonka  al¬ 
kupuolella  päähenkilöihin  kuu¬ 
luva  Kerre  Bezuhov  houkutel¬ 
laan  järjestöön. 


Tässä  valossa  suomalaisen 
historiikin  salailu  on  turhaa.  Ei 
edes  kerrota,  mitä  merkitsee  kan¬ 
nessa  ja  monessa  valokuvassa 
komeileva  loosien  sisustukses¬ 
sa  keskeinen  G-kirjain.  Pait¬ 
si  että  englanninkiehsiUe  se  mo 
mieleen  sanan  God  se  tarkoittaa 
myös  geometriaa.  Mitä  salaista 
siinä  voi  olla? 

Historiikki  keskittyy  epäo¬ 
lennaisiin  sivuseikkoihin.  Her¬ 
rojen  esiliinojen  mallin  valin¬ 
nasta  riittää  tarinaa  puhumatta¬ 
kaan  suomalaisesta  erityispiir¬ 
teestä,  Sibeliuksen  säveltämäs¬ 
tä  rituaalimusiikista.  Minkään 
muun  järjestön  historia  mskin 
kuvaisi  näin  laajasti  jäsentensä 
asuja,  kokousten  ruokalistoja  ja 
taustamusiikkia  sekä  toimitilo¬ 
jen  hankintavaiheita. 

Nykyään  vapaamuurarit  ujos¬ 
televat  okkulttisia  juuriaan  ja 
haluavat  selittää  kaikki  oudot 
piirteet  kuvaarmoUisesti.  Liike 
on  kuitenkin  vetänyt  puoleen¬ 
sa  kaikenlaisia  fantasteja.  Voi 
viitata  vaikkua  Suomen  vapaa¬ 
muurarien  toiseen  suurmestariin, 
astrologiaa  ja  vastaavia  oppe¬ 
ja  mainostaneeseen  vuorineuvos 
V,MJ.  VOjaseen,  jonka  1942 
salanimellä  Sagittarius  julkai¬ 
sema  Nostradamus-rntkielma 
lupasi  voittoa  Hitlerin  Saksalle. 

Tästä  kaikesta  ei  historiikis¬ 
sa  ole  sanaakaan.  Edes  rumi- 
hakemistosta  etsii  turhaan  Jaak¬ 
ko  Kalimaa,  joka  Martti  Tur¬ 
tolan  Ryti-elämäkerran  mukaan 
oli  päälinkkinä  Rytin  ja  kaiken¬ 


karvaisten  selvänäkijöiden  ja  en¬ 
nustajien  välillä.  Korkea  vapaa¬ 
muurari  Kahma  oli  mm.  Suo¬ 
men  Ulkomaankauppaliiton  pu¬ 
heenjohtaja  1928-53. 

Kiinnostavampia  kuin  rimaa- 
lit  ovat  jäsenluettelot  ja  nii¬ 
den  paljastamat  poliittistalou- 
delliset  ryhnuttymät.  Tästä¬ 
kin  puolesta  historiikki  vaike¬ 
nee.  Suomen  vapaamuurariu¬ 
della  on  kuitenkin  leimallises¬ 
ti  työnantajajärjestön  kasvot  al¬ 
kaen  ensimmäisestä  suurmesta¬ 
rista  Axel  Solitanderista,  jo¬ 
ka  oli  Suomen  Puunjalosms- 
teollisuuden  keskusliiton  toimi- 
msjohtaja  1922-40.  Nykyinen 
suurmestari  Pentti  Somerto  on 
Suomen  Työnantajain  keskuslii¬ 
ton  entinen  toimimsjohtaja. 

Kirjan  huomiotaherättävin  si¬ 
vu  on  73,  johon  on  kuvattu  va¬ 
paamuurariuden  vastaisia  lehti¬ 
kirjoituksia  1930- luvulla.  Kaik¬ 
ki  näyttävät  olevan  Tapparamie- 
hestä  ja  Sinirististä.  Otsikko 
'Vapaamuurarien  ilveily  Mänt- 
sälässä  ja  sen  jälkinäytös’  kät¬ 
kee  taakseen  oikeiston  sisäistä 
välienselvittelyä.  Olihan  yksi 
Mäntsälän  kapinan  johtajia  mes- 
tarimuurari  Valde  Sano.  Täs¬ 
täkin  on  tietysti  turha  etsiä  mai¬ 
nintaa  itse  historiikista. 

Ylevät  puheet  'vapaamuu¬ 
rariuden  valosta’  ja  korkeista 
ihanteista  tietysti  kärsivät,  jos 
veljiä  on  vähän  päästä  oikeu¬ 
dessa  —  molemmin  puolin  tuo- 
marinpöytää.  Historiikki  valit- 
telee,  miten  Salora-,  Noppa-  ja 

Metrojutuissa  veljiä  oli  "syyt¬ 
tään  tai  varomattomuuttaan  jou¬ 
tunut  syytettyinä  oikeuteen”  ja 
antanut  näin  aihetta  lehtien  ne¬ 
gatiivisiin  kirjoituksiin.  Syyt¬ 
tömän  vastakohta  ei  tämän  mu¬ 
kaan  siis  ole  syyllinen  vaan  va¬ 
romaton,  jos  on  muurariveljestä 
kysymys. 

Tuskinpa  ulkomaiset  tiedus- 
teluvirkailijatkaan  pelkän  mie- 
lenrakennuksen  vuoksi  hakeu¬ 
tuivat  samoihin  looseihin  kor¬ 
keiden  virkamiestemme  kanssa, 
kuten  Jukka  Rislakki  paljas¬ 
ti  Helsingin  Sanomissa  1985. 
Huomiota  herättää,  että  tuolloin 
luetelluissa  poliisijohtajissa  on 
samoja,  jotka  sittemmin  on  mai¬ 
nittu  avuliaista  suhteistaan  ta¬ 
loudellisiin  suurrikollisiin. 

Historiikin  ansiona  on  joi¬ 
denkin  väärien  käsitysten  ku¬ 
moaminen.  Mannerheim  ei  ol¬ 
lut  vapaamuurari,  vaikka  Vei¬ 
jo  Meri  on  niin  erehtynyt  kuu¬ 
lopuheen  perusteella  kertomaan. 


Ei  muurarius  olisi  sopinutkaan 
tsaarin  upseerille,  joka  vielä 
1920-luvulla  Sakari  Virkkusen 
lainaamien  kirjeiden  mukaan  us¬ 
koi  Siiortin  viisaiden  pöytäkir¬ 
joihin  eli  juutalaisten  ja  vapaa¬ 
muurarien  salaliittoon. 

Vapaamuuraritoiminnan  lak¬ 
kauttaminen  toisen  maailman¬ 
sodan  aikaan  on  tähän  asti  joh¬ 
dettu  Saksan  painostuksesta.  Ei¬ 
nari  Marvia  kuitenkin  osoit¬ 
taa,  että  mitään  painostusta  Sak¬ 
sasta  ei  ollut  Toiminta  lop¬ 
pui  Rytin  vetoomuksesta  vähän 
ermen  eduskunnan  suorittamaa 
presidentinvaalia,  ja  näin  Ryti 
oma-  aloitteisesti  varmisti  itsel¬ 
leen  Saksan  men. 

Itse  vapaamuurareissa  oh 
Hitlerin  ihailijoita.  Apulais- 
suurmestaiiksi  1939  valittu  Har¬ 
ry  Backberg  omisti  insinööri¬ 
toimisto  Rattaan,  jorrka  tilois¬ 
sa  värvättiin  suomalainen  SS- 
pataljoona  Saksaan. 

Ei  pidä  liiaksi  tuijottaa  sii¬ 


hen,  että  näkymättömän  temp¬ 
pelin  arvokkaiden  rakentajien 
sijasta  vapaamuurareista  paljas¬ 
tuu  väliin  näkyviä  tomppeleita 
tai  viekkaita  veijareita.  Järjes¬ 
tön  peruspyrkimys  on  kyllä  eet¬ 
tinen  kasvatus,  orrrristuminen  on 
sitten  asia  erikseen.  Joutavil¬ 
le  herroille  ei  riitä  pelkkä  val¬ 
ta,  he  haluavat  myös  tuntea  it¬ 
sensä  hyviksi  ja  jaloiksi,  ja  tä¬ 
hän  rahvaasta  taatusti  ^ottava 
vapaamuurarius  hyvin  sopii. 

Ulkopuolista  helposti  hymyi¬ 
lyttää  vapaamuurarihistoriikin 
juhlava  sävy:  paljon  melua  tyh¬ 
jästä.  Jopa  Harri  Heinon  aihee¬ 
seen  myönteisesti  suhtautuvas¬ 
ta  kirjasesta  Vapaamuurarius  ja 
kristinusko  (Kirkon  Tutkimus¬ 
keskus  1986)  saa  enemmän  täh- 
delUstä  tietoa  kuin  järjestön  ul¬ 
koisesti  näyttävästä  viralhsesta 
historiikista. 

Kalevi  Kuitunen 

Tulevia  tapahtumia 


Skepsiksen  kevään 
yleisötilaisuudet 

Keskiviikkona  15.  maaliskuuta: 
Aiheuttaako  liiallinen  laimenta¬ 
minen  yliannostuksen  vaa¬ 
ran?  Homeopatiastaja  sen  taus¬ 
toista.  Dos.  Veijo  Saano.  En¬ 
nen  esitelmää  pidetään  yhdis¬ 
tyksen  vuosikokous. 


Keskiviikkona  12.  huhtikuuta: 
Miten  käydä  smalltalkia  siep¬ 
paajien  kanssa?  Viestintä  ja 
kasvatus  ufo-kaudella.  Kas.tri 

Ritva-Sini  Härkönen. 

Keskiviikkona  17.  toukokuuta: 
Korvaako psi kännykän?  Muun¬ 
tuneista  tajunnantiloista  ja  tele- 
patiatutkimuksen  nykyvai¬ 
heesta.  Neuropsykologi  Timo 
Kaitaro. 


Maanantaina  12.  kesäkuuta: 
Millainen  on  kvanttilainen  to¬ 
dellisuus?  Kvanttifysiikan  maail 
mankuvasta.  FL  Tarja  Kallio- 
Tanuninen. 

Kaikki  tilaisuudet  pidetään  Hel¬ 
singin  yliopiston  Porthaniassa, 
luentosali  IV,  Hallituskatu  11- 
13,  kello  18.00-20.00. 


Seuraava  lehti 


Seuraava  Skeptikko  ilmestyy  toukokuun  lopussa  Lehteen  tarkoitettu  aineisto  pitäisi  olla  perillä  toi¬ 
mituksessa  viimeistään  perjantaina  21.  huhtikuuta. 

Ohjeita  kirjoittajille 

Kaikenlaiset  kilvoitukset  ovat  edelleenkin  tervetulleita  lehteen.  Toivomme  kuitenkin,  että  — jos  mah¬ 
dollista  —  lähettäisitte  paperikopion  lisäksi  kiijoituksenne  myös  disketillä  (PC)  wp-  (5.1)  tai  ascii- 
muodossa  talletettuna.  Poistakaa  ennen  kiijoittamiseen  ryhtymistä  tavutus,  molemminpuoliset  tasauk¬ 
set,  sivunumeroiimit  ym.  ylimääräiset  asetukset.  Se  helpottaa  huomattavasti  juttuime  jatkokäsittelyä. 

Merkitkää  paperikopioon  haluamanne  lihavoinnit  ym.  lisäykset,  mutta  poistakaa  ne  disketiltä.  Teem¬ 
me  tarvittavat  merkinnät  toimituksen  puolesta.  Kiitos. 

Skepsis  ry 

Kokouskutsu  6  J.1995 

Vuosikokous 

Yhdistyksen  vuosikokous  pidetään  keskiviikkona  15.3.1995  keUo  17.00  Helsingin  yliopiston  Portha- 
niassa,  luentosali  IV,  Hallituskatu  11,  Helsinki. 

Asialista: 

1.  Vuosikokouksen  avaus. 

2.  Valitaan  vuosikokoukselle  puheenjohtaja,  sihteeri  ja  kaksi  pöytäkiijan  tarkastajaa,  jotka  tarvittaes¬ 
sa  toimivat  myös  ääntenlaskijoina. 

3.  Todetaan  kokouksen  laillisuus  ja  päätösvaltaisuus. 

4.  Hyväksytään  kokoukselle  työjärjestys. 

5.  Käsitellään  vuoden  1994  toimintakertomus,  tilinpäätös  ja  tilintarkastajien  lausunto. 

6.  Päätetään  tilinpäätöksen  vahvistamisesta  ja  vastuuvapauden  myöntämisestä  halhtukselle  ja  muille 
tilivelvollisille. 

7.  Vahvistetaan  toimintasuunnitelmaja  talousarvio  vuodelle  1995. 

8.  Päätetään  jäsenmaksun  suuruudesta. 

9.  Valitaan  yhdistyksen  puheenjohtaja  ja  hallituksen  jäsenet. 

10.  Valitaan  kaksi  tilintarkastajaa  ja  kaksi  varatilintarkastajaa. 

11.  Tiedotus-  ja  muut  esille  tulevat  asiat. 

Vuosikokous  jatkuu  Skepsiksen  yleisötilaisuudella  kello  18.00  samassa  paikassa.  Dosentti  Veijo  Saa- 
no  Kuopion  yliopistosta  alustaa  homeopatiasta  ja  sen  taustoista  otsikolla  Aiheuttaako  liiallinen  lai¬ 
mentaminen  yliannostuksen  vaaran? 

TERVETULOA 

Hallitus 

LIITY 

SKEPSIKSEN  JÄSENANOMUS 
JÄSENEKSI! 

Nimi _ 


Jos  haluat  liittyä  Skepsiksen  jäse¬ 
neksi,  lähetä  oheinen  lomake  tai  sen 
kopio  täytettynä  Skepsik  sen  sihtee¬ 
rille  osoitteella 


Ammatti  ja  koulutus 

Lähiosoite  - 

Postitoimipaikka  — 
Puhelin  _ 


Anneli  Aurejärvi 
Sireenitie  10b  A2 
01390  VANTAA 

Yhdistyksen  jäsenmaksu  (sisältää 
Skeptikko-lehden  tilauk  sen)  on  100 
mk  (alle  20-vuotiaille  30  mk),  jonka 
voit  maksaa  yhdistyksen  tilille: 

PSP  800011-465302. 

Voit  myös  tilata  Skeptikko-lehden 
liittymättä  jäseneksi.  Tilausmak¬ 
su  on  sama  100  mk/vuosi.  Käy¬ 
tä  tilauslomakkeena  oheista  jäsen- 
anomus  ta  ja  ilmoita  vain  nimesi 
ja  osoitteesi  ja  merkitse  lomakkee¬ 
seen,  ettet  halua  liittyä  jäseneksi. 


Työpaikka  - - - - - 

Työpaikan  lähiosoite  - — - 

Postitoimipaikka - 

Puhelin  _ _ _ 

Kokemus  Skepsiksen  toimialaan  liittyvistä  asioista,  mahdolliset 
aihetta  sivuavat  julkaisut,  jäsenyys  muissa  tieteellisissä  yhdis¬ 
tyksissä,  erityiset  mielenkiinnon  kohteet  (käytä  tarvittaessa 
erillistä  paperia): 


Hyväksyn  Skepsis-yhdistyksen  säännöissä  määritellyn 
tarkoituksen  ja  toimintaperiaatteet  (ks.  seuraava  sivu) 
ja  haluan  liittyä  yhdistyksen  jäseneksi. 


Päiväys  _ 

Allekirjoitus 

SKEPSIS 


Skepsis  on  1987  perustettu  suomalaisten  skeptikkojen  yhdistys.  Skepsiksen 
toimintaperiaatteet  ovat  samantapaiset  kuin  yhdysvaltalaisen  CSICOPin  (Com- 
mittee  for  the  Scientific  Investigation  of  Claims  of  the  Paranormal),  mutta  se 
toimii  täysin  itsenäi  sesti  vaikkakin  yhteistyössä  CSICOPin  ja  muiden  vastaa¬ 
vien  jäqestöjen  kanssa. 

Yhdistyksen  säännöissä  mainitaan  Skepsiksen  tarkoituksesta  ja  periaatteis¬ 
ta  seuraavaa: 

Yhdistyksen  tarkoitus  on: 

-  Edistää  paranormaaleja  ilmiöitä  koskevien  väitteiden  objektiivista  ja  puo- 
luee  tonta  tieteellistä  tutkimusta,  ottamatta  näiden  väitteiden  paikkansapitä¬ 
vyyteen  kantaa  aprio  risin,  tutkimusta  edeltävin  perustein. 

-  Ylläpitää  tällaisesta  tutkimuksesta  kiinnostuneiden  ihmisten  verkostoa  sekä 
pi  tää  yhteyttä  vastaavanlaisiin  yhteisöihin  koti  maassa  ja  ulkomailla. 

-  Julkaista  paranormaaleja  ilmiöitä  koskevia  väitteitä  tutkivia  artikkeleja  ja 
kirjoja  sekä  laatia  tällaisia  väitteitä  sisältävien  julkaisujen  bibliografioita. 

-  Järjestää  alaan  liittyviä  kokouksia  ja  konferensseja  sekä  harjoittaa  vahstus- 
ja  tiedotustoimintaa. 

Yhdistys  on  poliittisesti,  aatteellisesti  ja  uskonnolhsesti  sitoutumaton. 
Yhdistyksen  hzilUtus  voi  hyväksyä  anomukses  ta  yhdistyksen  jäseneksi  yk¬ 
sityishenkilöitä  ja  oikeuskelpoisia  yhteisöjä,  jotka  hyväksy  vät  edellä  mainitut 
yhdistyksen  periaatteet. 


38 


Skeptikko  1/95 


Skepsis  ry:n  hallitus 

Veli  Toukomies  (puheenjohtaja)  Eero  Joutsikoski 

Timo  Kaitaro  (varapuheenjohtaja  Ilpo  V.  Salmi 

Anneli  Aurejärvi  (sihteeri) 


Skepsis-yhdistyksen  tieteellinen 
neuvottelukunta 


professori  Nils  Edelman 
apulaisprofessori  Kari  Enqvist 
amanuenssi  Harry  Halen 
professori  Pertti  Hemänus 
dosentti  Raimo  Keskinen 
dosentti  S. Albert  Kivinen 
professori  Kirsti  Lagerspetz 
professori  Raimo  Lehti 
professori  Anto  Leikola 
LKT  Matti  A.  Miettinen 
professori  Nils  Mustelin 
professori  Ilkka  Niiniluoto 


dosentti  Heikki  Oja 
professori  Jeja  Pekka  Roos 
VTK  Jan  Rydman 
professori  Heikki  Räisänen 
dosentti  Veijo  Saano 
professori  Anssi  Saura 
apulaisprofessori  Raija  SoUamo 
FL  Tytti  Sutela 
professori  Raimo  Tuomela 
professori  Yrjö  Vasari 
professori  Johan  von  Wright 
dosentti  Risto  Vuorinen. 


Jäsenasioista,  lehtitilauksista  ja  muista  yhdistyksen  toimintaan  liittyvistä  kysymyk  sistä  pyydetään 
neuvottelemaan  yhdistyksen  sihtee  rin  kanssa,  puh.  9(1-8252  285  tai  postitse: 

Anneli  Aurejärvi 
Sireenitie  10b  A2 
01390  VANTAA 


Yhdistys  on  Tieteellisten  seurain  valtuuskunnan  jäsenjärjestö 

English  summary 


Skeptikko  studied 
PMs’  beliefs  in 
the  paranormal 

Marketta  Ollikainen 
Skeptikko  asked  the  Finnish  par- 
liament  members  to  take  their 
stand  on  24  common  claims  on 
paranormal  phenomena  in  order 
to  find  out  how  they  will  act 
if  such  issues  come  under  de- 
bate  in  the  parliament.  The  find- 
ings  were  interesting.  The  PM’ s 
believe,  among  other  things,  in 
astrology  (38  %),  telepathy  (44 
%),  immortal  soul  (44  %),  some 
peoples’  capability  to  prophesy 
(50  %),  altemative  medicin  (40 
%),  graphology  (49  %)  and  God 
(60  %).  48  PM’s  of  the  200 
replied. 

Controliing  ufos 

Juhani  Kyröläinen 
Ufos  and  other  paranormal  phe¬ 
nomena  have  once  again 
prompted  public  debate.  The 
Commercial  TV  Channel  started 
to  broadcast  a  series  on  these 
phenomena  in  five  parts  directed 
by  Juhan  af  Grann.  Juhani 
Kyröläinen  vvatched  the  first  three 


parts  and  gives  here  his  own  ac- 
count  According  to  Kyröläinen 
the  series  was  nothing  but  rep¬ 
etition  of  the  old  claims  many 
times  proved  untenable. 


Problems  of  Scien¬ 
tific  Communication 

Jukka-Pekka  Puro 
”It  is  important  to  evaluate  what 
the  media  tells  about  science 
and  what  kind  of  scienfic  pic- 
ture  of  the  world  it  transmits  to 
the  public”,  says  Jukka-Pekka 
Puro  in  his  article.  He  points 
out  that  also  the  scientists  should 
make  a  ’good  representation’ 
of  their  message.  ”Otherwise 
there  is  too  much  room  for 
a  ’good  unscientific  representa¬ 
tion’.”  The  scientist  should  ask 
her-  or  himself,  how  to  make  a 
favourable  impression  on  public 
without  compromising  the  Sci¬ 
entific  prindples.  ”There  are 
two  important  contributory  fac- 
tors  in  Scientific  Communica¬ 
tion.  One  is  the  Scientific  knowl- 
edge  itself  and  other  how  to  teli 
about  it  SO,  that  also  the  ordinary 
people  will  understand  it”.  Puro 
says. 


When  grandpapa 
was  reading 
journais 

Jari  Koponen 

Pseudoscientific  marketing  of 
media  is  not  a  new  phenomenom. 
Already  in  last  century  ali  kind 
of  mediums  and  other  paranor¬ 
mal  phenomena  intcrested  news- 
papers.  The  focus  was  at  the  be- 
ginning  on  spiritism.  Mediums 
had  values  for  news,  but  arti- 
cles  themselves  were  rather  ob- 
jective  and  educational.  Later 
in  the  heginning  of  this  cen¬ 
tury  the  scale  tumed  in  favour 
of  sensations.  The  newly  estab- 
lished  magazines  competed  for 
their  readers  and  forgot  the  ob- 
jectivity  charasteristic  of  earlier 
newspapers.  A.  Conan  Doyle 
was  very  popular  and  his  arti- 
cles  started  to  appear  in  mag¬ 
azines  with  many  other  mystic 
items  like  horoscopes,  numerol- 
ogy  and  so  on.  According  to 
Koponen  it  was  the  media  that 
helped  pseudosciences  to  spread 
to  Finland. 

Sporalogy  game 


Pelin  idea:  Ensimmäisenä  HUU-HAA-konjunk- 
tioon  päässyt  pelaaja  on  päässyt  perille  myös  spo- 
ralogian  syvimmästä  salaisuudesta:  jokainen  rai¬ 
de  vie  johonkin.  Näitä  raiteita  liikennöidään  uu¬ 
sin  aikatauluin  (New  Age). 

Pelaajien  määrä  voi  olla  mikä  tahansa,  ei  kuiten¬ 
kaan  nolla.  Pelaajien  laatu  voi  olla  myös  nolla. 

Pelivälineet 

1.  Jokaisella  pelaajalla  kolme  omaa  pelimerk¬ 
kiä.  Esimerkkejä  sopivista:  riimukivet,  kristal¬ 
lit,  kahvinpavut,  teelehdct,  pienoishevosenken- 
gät,  kananluut,  lepakonkynnct.  Myös  kolikot,  na¬ 
pit,  tulitikunpätkät  jms.  käyvät. 

2.  Kaikilla  yhteisenä  tavallinen  arpanoppa.  Ta¬ 
vallisuuden  taakka  poistetaan  arpanopasta  pitä¬ 
mällä  sitä  hetki  kirkkaassa  valossa.  Tällöin  nop¬ 
pa  on  kulkenut  läpi  valaistumisen  tilan, 

3.  Sertifikaatti  sporalogian  I  tason  (ns.  UFO- 
vyön)  suorittamisesta  ei  ole  pelaajille  välttämä¬ 
tön,  mutta  kylläkin  suureksi  avuksi. 

4.  Pelilautana  rataverkko.  Esimerkkejä  sopivis¬ 
ta:  Linnunrata,  Eläinrata,  Suomen  valtion  rau- 
tatiekartta,  Helsingin  kaupungin  raitiotiekartta. 
Myös  tämän  lehden  takakannessa  oleva  pelkistet¬ 
ty  HUU-HAA-rataverkko  sopii. 

Pelin  kulku 

1.  Kaikkien  pelaajien  pelimerkit  a.setetaan  Yh¬ 
teiseen  Alkutilaan,  joka  HUU-H A A-rata verkkoa 
käytettäessä  on  H-risteys. 


2.  Sporalogian  I  tason  suorittanut  pelaaja  aloit 
taa.  Ellei  kenelläkään  pelaajista  ole  tätä  sertifi¬ 
kaattia,  arvotaan  aloittaja  heittämällä  valaistunut¬ 
ta  noppaa.  Suurimman  silmäluvun  saanut  aloit¬ 
taa.  Hän  päättää,  kiertävätkö  pelivuorot  hänestä 
lukien  myötä-  vai  vastapäivään. 

3.  Omalla  pclivuorollaan  pelaaja  heittää  ensin  va¬ 
laistunutta  noppaa  kaksi  kertaa  ja  laskee  yhteen 
saamansa  silmäluvut.  Summa  on  pelaajan  Nume¬ 
ro  Logia. 

4.  Pelaaja  voi  käyttää  saamansa  Numero  Logian 
vapaasti  kolmen  pclimerkkinsä  siirtämiseksi,  kui¬ 
tenkin  niin  että  samalla  pelivuorolla  pelimerkke¬ 
jä  voi  siirtää  vain  samaan  suuntaan,  joko  myötä- 
tai  vastapäivään.  Esimerkki:  Numero  Logia  on 
8;  pelaaja  siirtää  yhtä  pelimerkkiään  3,  toista  4  ja 
kolmatta  1  askeleen. 

5.  Jos  pelaajan  pelimerkki  pysähtyy  U-  tai  A-ris- 
teykseen.  sitä  ei  enää  saa  siirtää;  pelimerkki  on 
transsendenssissa. 

6.  Pelaaja  pääsee  HUU-HAA-konjunktioon,  kun 
hänen  pclivuorollaan  yksi  pelimerkki,  kenen  ta¬ 
hansa,  on  H-risteyksessä,  ja  vähintään  kaksi  peli¬ 
merkkiä,  kenen  tahansa,  transsendenssissa, 

7.  HUU-HAA-konjunktioon  ensimmäisenä  pääs¬ 
syt  pelaaja  voittaa  koko  pelin.  Hänelle  myönne¬ 
tään  sporalogian  I  tason  .sertifikaatti,  joka  oikeut 
taa  hänet  automaattisesti  aloittamaan  seuraavan 
pelin.  Sertifikaatti  kirjoitetaan  automaattikirjoi¬ 
tuksella. 


SPORALOGY  GAME 

Omistettu:  Nils  Mustelin  /  Skepsis  ry. 
Suunnittelu:  Peli  Toukomies 
Peliohjeet  takakannen  sisäpuolella 


